title: Návrh NARIADENIE EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordinácii

text:
|

52010PC0526

	[pic] | EURÓPSKA KOMISIA |Brusel, 29.9.2010KOM(2010) 526 v konečnom znení2010/0280 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordináciiDÔVODOVÁ SPRÁVA1. KONTEXT NÁVRHUCelosvetová hospodárska a finančná kríza odhalila a prehĺbila potrebu lepšej koordinácie a zvýšeného dohľadu nad hospodárskymi politikami v hospodárskej a menovej únii. Existujúce nástroje a metódy koordinácie a dohľadu umožnili EÚ odolať búrke, v ktorej by žiadny členský štát sám neobstál. Európske inštitúcie a členské štáty rýchlo zareagovali a spolupracujú na obnove po kríze, ktorá v našej generácii nemá obdobu.Tieto nedávne udalosti však takisto ukázali, že v súčasnom systéme koordinácie a existujúcich postupoch dohľadu pretrvávajú medzery a slabiny. Panuje široká zhoda na tom, že rámec hospodárskej a menovej únie by sa mal naliehavo posilniť s cieľom ukotviť makroekonomickú stabilitu a udržateľnosť verejných financií, ktoré sú podmienkou trvalej výkonnosti a rastu zamestnanosti.Kríza drasticky zvrátila priaznivé hospodárske a finančné podmienky, ktoré prevládali až do roku 2007, a opäť poukázala na nedostatočné použitie nečakaných ziskov nahromadených v dobrých časoch na vytvorenie manévrovacieho priestoru pre obdobia, keď sa situácia zhorší. Väčšina členských štátov bude nevyhnutne potrebovať značnú konsolidáciu, aby sa vrátila ku klesajúcej tendencii verejného dlhu. Problémy sú o to naliehavejšie, že európske spoločnosti a hospodárstva čelia následkom starnutia obyvateľstva, ktoré vyvolá ešte väčší tlak na ponuku pracovných síl a rozpočty verejných financií. Zníženie miery zadlženosti sa naliehavo týka väčšiny krajín, keďže má negatívny vplyv na hospodárske stimuly a rast vyplývajúci z vyšších daní a rizikových prémií.Kľúčovým nástrojom koordinácie fiškálnej politiky a dohľadu je Pakt o stabilite a raste, ktorým sa uplatňujú ustanovenia zmluvy o rozpočtovej disciplíne. Posilňovanie paktu je dôležité z hľadiska zvýšenia dôveryhodnosti dohodnutej koordinovanej stratégie východiska z fiškálnych problémov, ako aj z hľadiska prevencie opakovania minulých chýb. Účelom súboru predkladaných návrhov je posilnenie paktu: i) zlepšením jeho ustanovení so zreteľom na skúsenosti (minimálne s krízou); ii) poskytnutím účinnejších nástrojov na presadzovanie paktu; a iii) doplnením ustanovení o národných fiškálnych rámcoch. Tento súbor návrhov je súčasťou širšej reformy správy ekonomických záležitostí v rámci stratégie Európa 2020, ktorá zahŕňa návrhy na riešenie makroekonomickej nerovnováhy formou prísnejšieho dohľadu vrátane mechanizmu varovania a sankcií. Jednotlivé formy koordinácie hospodárskych politík (vrátane dohľadu nad štrukturálnymi reformami) by sa mali začleniť do nového cyklu dohľadu, tzv. európskeho semestra, ktorý zjednotí existujúce postupy v rámci Paktu o stabilite a raste a širšie usmernenia hospodárskej politiky vrátane súbežného predkladania programov stability a konvergenčných programov a reformných programov jednotlivých členských štátov.2. VÝSLEDKY KONZULTÁCIÍ SO ZÚčASTNENÝMI STRANAMIHlavné črty predkladaných návrhov Komisia predstavila v dvoch oznámeniach: Posilnenie koordinácie hospodárskej politiky z 12. mája 2010 a Prehlbovanie koordinácie hospodárskej politiky pre stabilitu, rast a pracovné miesta – nástroje silnejšej správy ekonomických záležitostí EÚ z 30. júna 2010. Komisia si zvolila formálne oznámenie preto, aby ukázala, že je odhodlaná podporiť dialóg medzi členskými štátmi, Európskym parlamentom a všetkými zúčastnenými stranami a zároveň predložiť konkrétne návrhy činností.Európska rada sa v júni 2010 dohodla na tom, že je naliehavo potrebné posilniť koordináciu našich hospodárskych politík. Dohoda zahŕňala prvé usmernenia týkajúce sa Paktu o stabilite a raste a dohľadu nad rozpočtom. Konkrétne sa Európska rada dohodla na: i) posilnení preventívnej a nápravnej časti Paktu o stabilite a raste vrátane sankcií a riadneho zohľadnenia konkrétnej situácie členských štátov eurozóny; ii) posilnení významu úrovní a vývoja zadlženosti a celkovej udržateľnosti pri rozpočtovom dohľade; iii) zabezpečení toho, aby národné rozpočtové pravidlá a strednodobé rozpočtové rámce všetkých členských štátov boli v súlade s Paktom o stabilite a raste; iv) zaistení kvality štatistických údajov.Európska rada vyzvala osobitnú skupinu pre správu ekonomických záležitostí, zriadenú v marci 2010, ktorej predsedá predseda Rady, a Európsku komisiu, aby urýchlene pripravili a sfunkčnili nové usmernenia. Komisia a osobitná skupina nadviazali konštruktívny vzťah. Komisia prispela k činnosti osobitnej skupiny prostredníctvom uvedených oznámení a príspevkami ad hoc.3. PRÁVNE PRVKY NÁVRHUPrávny základ Paktu o stabilite a raste je stanovený v článkoch 121 a 126 Zmluvy o fungovaní Európskej únie. Pakt o stabilite a raste tvorí: nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (označuje sa ako preventívna časť); nariadenie Rady (ES) č 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (označuje sa ako nápravná časť); uznesenie Európskej rady zo 17. júna 1997 o Pakte o stabilite a raste. Tieto nariadenia boli v roku 2005 zmenené a doplnené nariadeniami (ES) č. 1055/2005 a (ES) č. 1056/2005 a doplnené správou Rady z 20. marca 2005 o „zlepšení vykonávania Paktu o stabilite a raste“. Účelom predkladaných návrhov sú ďalšie zmeny a doplnenia nariadení (ES) č. 1466/97 a (ES) č. 1467/97. Nové nariadenie Európskeho parlamentu a Rady o účinnom presadzovaní rozpočtového dohľadu v eurozóne navrhuje na základe článku 136 zmluvy v kombinácii s článkom 121 ods. 6 doplnkové nástroje na presadzovanie. Z článku 126 ods. 14 vychádza nová smernica Rady, ktorá sa týka požiadaviek na rozpočtové rámce členských štátov: konkrétnym cieľom smernice je spresniť povinnosti vnútroštátnych orgánov dodržiavať ustanovenia článku 3 protokolu č. 12 zmlúv o postupe pri nadmernom deficite.Preventívna časť Paktu o stabilite a raste má zabezpečiť, aby si členské štáty osvojili obozretnú tvorbu fiškálnej politiky a nemuseli prijímať prísnejšie formy koordinácie v záujme prevencie rizika ohrozenia udržateľnosti verejných financií s možnými negatívnymi dôsledkami pre hospodársku a menovú úniu ako celok. Od členských štátov sa preto žiada, aby predkladali programy stability a konvergenčné programy, v ktorých načrtnú svoje plány plnenia strednodobých rozpočtových cieľov, ktoré sú vymedzené ako percentuálny podiel HDP v štrukturálnom vyjadrení (t. j. po úprave o účinky cyklu a bez jednorazových a dočasných opatrení) a v jednotlivých krajinách sa líšia podľa vyrovnanosti stavu rozpočtu, aby vyjadrovali úroveň verejnej zadlženosti a záväzkov súvisiacich so starnutím obyvateľstva. Očakáva sa, že členské štáty, ktoré nedosiahnu strednodobé rozpočtové ciele, sa k nim budú približovať ročným tempom 0,5 % HDP v štrukturálnom vyjadrení.Pokrok pri plnení strednodobých rozpočtových cieľov však bol celkovo nedostatočný, vzhľadom na čo boli verejné financie nepriaznivo ovplyvnené hospodárskym poklesom. Okrem toho prax ukázala, že štrukturálne saldo nie je postačujúcou mierkou základnej fiškálnej pozície štátu, a to z dôvodu problémov pri vyhodnocovaní cyklického stavu hospodárstva v reálnom čase a nedostatočného zohľadnenia nečakaných príjmov a schodkov, ktoré priamo nesúvisia s hospodárskym cyklom (najmä vývoj trhu s bývaním a finančného trhu). V konečnom dôsledku v mnohých krajinách dokonca aj zjavne zdravý stav rozpočtu pred krízou maskoval nadmerné spoliehanie sa na nečakané príjmy pri financovaní výdavkov, ktorých zvrátenie prispelo k prudkému vzostupu rozpočtových deficitov.S cieľom reagovať na tieto nedostatky navrhovaná reforma preventívnej časti zachováva aktuálne strednodobé rozpočtové ciele a požiadavku ročnej konvergencie vo výške 0,5 % HDP a sfunkčňuje ich prostredníctvom novej zásady obozretnej tvorby fiškálnej politiky. Z uvedenej zásady vyplýva, že ročný rast výdavkov by nemal prekročiť obozretné strednodobé tempo rastu HDP (a v prípade nesplnenia strednodobého cieľa by mal zostať zreteľne pod jeho úrovňou), okrem prípadov zásadného prekročenia strednodobého rozpočtového cieľa alebo vyrovnania nadmerného rastu výdavkov nad obozretné strednodobé tempo diskrečnými opatreniami na strane príjmov. Hlavným cieľom je zabezpečiť, aby sa neočakávané príjmy neutratili, ale aby sa použili na zníženie dlhu. Nová zásada poskytne novú referenčnú hodnotu, podľa ktorej sa budú skúmať fiškálne plány krajín v programe stability a konvergenčnom programe. Navyše ak členský štát nebude rešpektovať dohodnuté tempo rastu výdavkov (spoločne so stanovenými príjmovými opatreniami), dostane od Komisie varovanie, a ak bude nedodržanie trvalé alebo mimoriadne závažné, dostane odporúčanie Rady, aby prijal nápravné opatrenia zahrnuté v článku 121 zmluvy. Takýmto odporúčaním, aj keď sa vydá v rámci preventívnej časti, sa podporí (po prvý raz a len pre štáty eurozóny) mechanizmus presadzovania podľa článku 136 zmluvy vo forme úročeného vkladu vo výške 0,2 % HDP. Pri uložení úročeného vkladu sa zavádza mechanizmus tzv. opačného hlasovania: pri vydaní odporúčania by sa vklad na návrh Komisie stal splatným, okrem prípadov, keď Rada do desiatich dní rozhodne kvalifikovanou väčšinou inak. Rada by mohla znížiť výšku vkladu len jednohlasne alebo na základe návrhu Komisie a odôvodnenej žiadosti dotknutého členského štátu. Vklad sa vráti spolu s pripísaným úrokom vtedy, keď sa Rada presvedčí o tom, že situácia, ktorá uloženie zálohy spôsobila, sa skončila.Účelom nápravnej časti Paktu o stabilite a raste je predchádzať hrubým chybám v rozpočtových politikách, ktoré by mohli ohroziť udržateľnosť verejných financií a prípadne aj hospodársku a menovú úniu. Z uvedeného vyplýva povinnosť členských štátov vyhýbať sa nadmerným deficitom verejných financií, ktoré sa vymedzujú oproti číselnej hraničnej hodnote deficitu (3 % HDP) a dlhu (60 % HDP alebo úspešne klesajúca k tejto hodnote). V postupe pri nadmernom deficite, ktorým sa vykonáva zákaz nadmerných deficitov, sa uvádza postupnosť krokov, ktorá (pre štáty eurozóny) zahŕňa konečné uloženie finančných sankcií.Postup pri nadmernom deficite sa pravidelne uplatňuje v súlade s relevantnými ustanoveniami, dokonca aj za výnimočných okolností finančnej krízy, čo prispieva k ukotveniu očakávaní jej riadneho vyriešenia. Prejavilo sa však viacero nedostatkov. Aj keď sú kritériá deficitu a zadlženosti v podstate rovnaké a trvalo vysoká miera zadlženosti nesporne predstavuje závažnejšiu hrozbu pre udržateľnosť verejných financií ako občasné vysoké deficity, v praxi sa postup pri nadmernom deficite zameriaval takmer výlučne na hraničnú hodnotu 3 % HDP a dlh stál na okraji pozornosti. Vyplýva to z komplikovanejšej povahy hraničnej hodnoty dlhu v porovnaní s deficitom vrátane nejednoznačnosti pojmu uspokojivej rýchlosti znižovania a väčšieho vplyvu premenných mimo kontroly štátu na mieru zadlženosti, najmä inflácie. Postup pri nadmernom deficite je v zásade podporovaný silným mechanizmom presadzovania, keďže finančné sankcie sa môžu (a mali by sa) ukladať v prípade pretrvávajúcej neschopnosti napraviť nadmerný deficit. Sankcie však vstupujú v procese do hry pravdepodobne príliš neskoro na to, aby mohli fungovať ako účinné odstrašenie od hrubých chýb fiškálnej politiky, v neposlednom rade aj preto, lebo finančná situácia daného štátu sa mohla natoľko zhoršiť, že hrozba pokutou sa stane menej dôveryhodnou práve v čase, keď by sa mala stať reálnou. Napokon nedávna kríza poukázala na skutočnosť, že ak má povinnosť napraviť nadmerný deficit prispieť k zakotveniu predpokladu udržania platobnej schopnosti štátu, harmonogram nápravy a charakter úprav musia odrážať kritériá celej hospodárskej a menovej únie.Nasledujúce hlavné návrhy na reformu nápravnej časti sa predkladajú s cieľom vyriešiť uvedené nedostatky.Kritérium dlhu postupu pri nadmernom deficite sa má stať funkčným, a to najmä tak, že sa stanoví číselná referenčná hodnota, na základe ktorej sa určí, či sa miera zadlženosti dostatočne znižuje k hraničnej hodnote 60 % HDP. Konkrétne pomer dlhu k HDP nad úrovňou 60 % sa bude pokladať za dostatočne klesajúci vtedy, ak sa jeho vzdialenosť od referenčnej hodnoty 60 % HDP za ostatné tri roky znižovala tempom rádovo jednej dvadsatiny ročne. Ak však uvedená číselná referenčná hodnota nebude dodržaná, nemusí to nevyhnutne viesť k zaradeniu daného štátu ku štátom s nadmerným deficitom, keďže takéto rozhodnutie bude musieť zohľadniť všetky faktory, ktoré sú relevantné (konkrétne na posudzovanie vývoja dlhu), napríklad či zníženiu dlhu bráni veľmi nízky nominálny rast, spolu s rizikovými činiteľmi súvisiacimi so štruktúrou dlhu, zadlžením súkromného sektora a implicitnými záväzkami súvisiacimi so starnutím obyvateľstva. V súlade s väčším dôrazom na dlh treba venovať viac pozornosti relevantným činiteľom v prípade nesplnenia kritéria deficitu, ak je dlh krajiny pod hraničnou hodnotou 60 % HDP.Prínosom pre krajiny, v ktorých sa uskutočňuje systémová dôchodková reforma, by aj po momentálne predpokladanom prechodnom päťročnom období mohol byť pružnejší prístup predložený so zreteľom na zohľadnenie relevantných skutočností v krokoch určovania existencie nadmerného deficitu. Osobitné ustanovenia Paktu o stabilite a raste týkajúce sa systémových dôchodkových reforiem so zreteľom na kritérium deficitu sa rozširujú aj na kritérium dlhu, a to schválením rovnakého päťročného prechodného obdobia určeného na zváženie čistých nákladov na takéto reformy pri hodnotení súladu s kritériom dlhu. Napokon rovnako treba venovať osobitnú pozornosť čiastočnej alebo úplnej zmene predchádzajúcich uskutočnených systémových dôchodkových reforiem na začiatku postupu pri nadmernom deficite, ako aj pri jeho zrušení.Posilňuje sa presadzovanie zavedením nového súboru finančných sankcií pre členské štáty eurozóny, ktoré by sa v postupe mali uplatniť oveľa skôr na základe odstupňovaného prístupu. Konkrétne sa pri rozhodnutí o zaradení štátu medzi krajiny s nadmerným deficitom danému štátu uloží neúročený vklad vo výške 0,2 % HDP, ktorý sa zmení na pokutu v prípade, že nebudú dodržané počiatočné odporúčania na nápravu deficitu. Suma sa rovná pevnej zložke sankcií, o ktorých sa hovorí v poslednom kroku postupu pri nadmernom deficite. Vklad takisto súvisí s rozpočtom EÚ, čo by malo zjednodušiť predpokladaný prechod na systém presadzovania založený na rozpočte EÚ, ako je opísaný v uvedenom oznámení Komisie z 30. júna 2010. Pokračujúce neplnenie odporúčaní by viedlo k zvýšeniu sankcií v súlade s existujúcimi ustanoveniami Paktu o stabilite a raste. Na účely zníženia voľnosti konať pri presadzovaní sa predpokladá zavedenie mechanizmu tzv. opačného hlasovania s cieľom uložiť nové sankcie podľa nasledujúcich krokov postupu pri nadmernom deficite. Komisia v rámci každého kroku postupu pri nadmernom deficite predloží návrh na relevantnú sankciu, ktorý sa bude považovať za prijatý, pokiaľ Rada do desiatich dní nerozhodne kvalifikovanou väčšinou o opaku. Výšku neúročeného vkladu alebo pokuty by Rada mohla znížiť alebo zrušiť len jednohlasne alebo na základe osobitného návrhu Komisie z dôvodu výnimočných hospodárskych okolností alebo na základe odôvodnenej požiadavky dotknutého členského štátu.Navyše kritériá posudzovania súladu s odporúčaniami v jednotlivých krokoch (vrátane možnosti povolenia predĺženia termínu na nápravu nadmerného deficitu) sa vysvetľujú kladením výslovného dôrazu na fiškálne premenné, o ktorých možno predpokladať, že sú pod priamou kontrolou vlády (konkrétne výdavky), analogicky s prístupom navrhnutým pre preventívnu časť. Okrem okolností špecifických pre konkrétny štát sa zavádza možnosť predĺženia termínov aj v prípade všeobecnej hospodárskej krízy.Nedá sa predpokladať, že účinné presadzovanie rozpočtového koordinačného rámca hospodárskej a menovej únie vyplynie len z ustanovení na úrovni EÚ. Z úzko decentralizovanej povahy prípravy fiškálnych politík v EÚ a všeobecnej potreby osvojiť si pravidlá EÚ na úrovni jednotlivých členských štátov vyplýva základná potreba zohľadnenia cieľov koordinačného rozpočtového rámca hospodárskej a menovej únie v rozpočtových rámcoch jednotlivých členských štátov. Rozpočtový rámec členského štátu predstavuje súbor prvkov, ktoré tvoria základ riadenia verejných financií štátu, t. j. pre danú krajinu špecifické inštitucionálne politické prostredie, ktoré ovplyvňuje tvorbu fiškálnej politiky na vnútroštátnej úrovni. Patria sem verejné účtovné systémy, štatistiky, prognostické postupy, numerické fiškálne pravidlá, rozpočtové postupy riadiace všetky etapy rozpočtového procesu a najmä strednodobé rozpočtové rámce, ako aj fiškálne vzťahy medzi jednotlivými štátnymi pododvetviami. Na jednej strane treba rešpektovať osobitné potreby a preferencie členských štátov, na druhej strane sa vydeľuje niekoľko funkcií potrebných z hľadiska zabezpečenia minimálnej kvality a súdržnosti s rozpočtovým rámcom hospodárskej a menovej únie. Zaoberá sa nimi smernica o národných rozpočtových rámcoch, ktorá sa predkladá ako doplnok reformy Paktu o stabilite a raste. Uvedené funkcie v prvom rade vyžadujú, aby najdôležitejšie prvky národných rozpočtových rámcov, konkrétne účtovnícke a štatistické otázky, ako aj prognostické postupy, fungovali v súlade s minimálnymi európskymi normami v záujme zvýšenia transparentnosti a monitorovania fiškálneho vývoja. Domáce rozpočtové rámce si takisto musia osvojiť viacročnú perspektívu fiškálneho plánovania s cieľom zaistiť splnenie strednodobých cieľov stanovených na úrovni EÚ. Okrem toho musia členské štáty zaviesť numerické fiškálne pravidlá pomáhajúce dosiahnuť súlad s hraničnými hodnotami deficitu a dlhu. Členské štáty musia zabezpečiť, aby uvedené funkcie platili pre všetky jednotlivé pododvetvia štátnej správy. Národné orgány musia zároveň zaručiť transparentnosť rozpočtového postupu tak, že poskytnú podrobné informácie o existujúcich mimorozpočtových financiách, daňových výdavkoch a podmienených záväzkoch.2010/0280 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordináciiEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 121 ods. 6,so zreteľom na návrh Európskej komisie,po predložení návrhu právneho predpisu parlamentom jednotlivých štátov,konajúc v súlade s riadnym legislatívny postupom,keďže:(1) Koordinácia hospodárskych politík členských štátov v rámci Európskej únie, ako sa uvádza v zmluve, by mala zahŕňať dodržiavanie vedúcich zásad cenovej stability, zdravých verejných financií a menových podmienok a udržateľnej platobnej bilancie.(2) Pakt o stabilite a raste pôvodne tvorilo nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[1], nariadenie Rady (ES) č 1467/97 zo 7. júla 1997 o urýchľovaní a objasňovaní vykonania postupu pri nadmernom schodku[2] a uznesenie Európskej rady zo 17. júna 1997 o Pakte stability a rastu[3]. Nariadenia (ES) č. 1466/97 a (ES) č. 1467/97 boli v roku 2005 zmenené a doplnené nariadeniami (ES) č. 1055/2005 a (ES) č. 1056/2005. Okrem toho bola prijatá správa Rady z 20. marca 2005 s názvom „Zlepšenie vykonávania paktu o stabilite a raste“.(3) Cieľom Paktu o stabilite a raste sú zdravé verejné financie ako prostriedok posilňovania podmienok pre cenovú stabilitu a pevný udržateľný rast podporený finančnou stabilitou a prispievajúci k tvorbe nových pracovných miest.(4) Preventívna časť Paktu o stabilite a raste vyžaduje, aby členské štáty dosiahli a udržali strednodobý rozpočtový cieľ a na tento účel predkladali programy stability a konvergenčné programy.(5) Obsah programov stability a konvergenčných programov, ako aj kritériá ich preskúmania, treba ďalej upraviť so zreteľom na skúsenosti získané pri realizácii Paktu o stabilite a raste.(6) Plnenie strednodobého rozpočtového cieľa stavu rozpočtu by členským štátom malo umožniť vytvorenie bezpečnej rezervy so zreteľom na referenčnú hodnotu 3 % HDP s cieľom zaistiť rýchly pokrok smerom k udržateľnosti a získať priestor na rozpočtové manévrovanie, najmä so zreteľom na potreby verejných investícií.(7) Povinnosť dosiahnuť a udržiavať strednodobý rozpočtový cieľ sa musí uplatniť formou vymedzenia zásad obozretnej tvorby fiškálnej politiky.(8) Povinnosť dosiahnuť a udržiavať strednodobý cieľ by sa mala týkať rovnako účastníckych členských štátov, ako aj členských štátov s výnimkou.(9) Z obozretnej tvorby fiškálnej politiky vyplýva, že tempo rastu výdavkov verejných financií normálne neprekračuje obozretné strednodobé tempo rastu HDP, pričom zvyšovanie uvedenej normy sa vyrovnáva diskrečným zvyšovaním príjmov štátu a diskrečné zníženie príjmov sa kompenzuje znížením výdavkov.(10) Dočasná odchýlka od obozretnej tvorby fiškálnej politiky by mala byť povolená v prípade prudkého hospodárskeho poklesu všeobecnej povahy s cieľom uľahčiť obnovu hospodárstva.(11) V prípade zásadnej odchýlky od obozretnej tvorby fiškálnej politiky bude príslušnému členskému štátu doručené varovanie a ak zásadná odchýlka pretrváva alebo je mimoriadne závažná, príslušnému členskému štátu bude doručené odporúčanie na prijatie nevyhnutných nápravných opatrení.(12) V záujme zachovania súladu s rámcom fiškálneho dohľadu Únie pre účastnícke členské štáty treba zriadiť osobitný mechanizmus presadzovania na základe článku 136 zmluvy pre prípady, keď prevláda trvalá a významná odchýlka od obozretnej tvorby fiškálnej politiky.(13) Odkazy uvedené v nariadení (ES) č. 1466/97 musia zohľadňovať nové číslovanie článkov v Zmluve o fungovaní Európskej únie.(14) Nariadenie (ES) č. 1466/97 by sa preto malo zodpovedajúcim spôsobom zmeniť a doplniť,PRIJALI TOTO NARIADENIE:Článok 1Nariadenie (ES) č. 1466/97 sa mení a dopĺňa takto:1. Článok 2 sa nahrádza takto:„ Článok 2Na účely tohto nariadenia sa ‚účastníckymi členskými štátmi‛ rozumejú tie členské štáty, ktorých menou je euro, a ‚členskými štátmi s výnimkou‛ sa rozumejú členské štáty iné ako štáty, ktorých menou je euro.“2. Článok 3 sa mení a dopĺňa takto:a) Odsek 1 sa nahrádza takto:„1. Každý účastnícky členský štát predkladá Rade a Komisii v pravidelných intervaloch podľa článku 121 zmluvy informácie potrebné na mnohostranný dohľad, a to formou stabilizačného programu, ktorý poskytuje základ pre cenovú stabilitu a silný a udržateľný rast napomáhajúci tvorbe pracovných miest.“b) Odsek 2 sa mení a dopĺňa takto:i) písmeno a) sa nahrádza takto:„a) strednodobý rozpočtový cieľ a postup pri prispôsobovaní sa tomuto cieľu pre všeobecné saldo verejných financií ako percentuálny podiel HDP, očakávaný trend miery celkovej štátnej zadlženosti, plánovaný trend rastu verejných výdavkov, plánovaný trend rastu príjmov štátu pri nezmenenej politike a vyčíslenie plánovaných diskrečných príjmových opatrení;“ii) Písmeno c) sa nahrádza takto:„ c) kvantitatívne posudzovanie navrhovaných alebo prijímaných rozpočtových a iných opatrení hospodárskej politiky na dosiahnutie cieľov programu zahŕňajúce analýzu pomeru vynaložených prostriedkov k celkovému zisku hlavných štrukturálnych reforiem, ktoré majú priamy dlhodobý úsporný účinok z hľadiska nákladov, a to aj zvýšením potenciálneho rastu;“c) Odsek 3 sa nahrádza takto:„3. Informácie o trendoch salda verejných financií a miere zadlženosti, raste verejných výdavkov, plánovanom trende rastu príjmov štátu pri nezmenenej politike, plánovaných diskrečných príjmových opatreniach a o hlavných hospodárskych predpokladoch uvedených v odseku 2 písm. a) a b) sa predkladajú raz ročne a zahŕňajú predchádzajúci rok, bežný rok a najmenej tri nasledujúce roky.“3. Článok 4 sa nahrádza takto:„Článok 41. Stabilizačné programy sa predkladajú raz ročne v období od 1. do 30. apríla. Členský štát prijímajúci euro predloží stabilizačný program do šiestich mesiacov od rozhodnutia Rady o jeho účasti na eure.2. Členské štáty uverejnia svoje stabilizačné programy.“4. Článok 5 sa nahrádza takto:„Článok 51. Na základe posúdenia Komisie a Hospodárskeho a finančného výboru Rada v rámci mnohostranného dohľadu podľa článku 121 zmluvy preskúma strednodobé rozpočtové ciele predstavené príslušnými členskými štátmi, posúdi, či sú ekonomické predpoklady, na ktorých je stabilizačný program založený, reálne, či sú trendy prispôsobenia sa strednodobému rozpočtovému cieľu vhodné a či sú prijímané alebo navrhované opatrenia súvisiace s týmito trendmi prispôsobenia dostatočné na dosiahnutie strednodobého rozpočtového cieľa počas celého hospodárskeho cyklu.Rada pri posudzovaní trendov prispôsobenia sa strednodobému cieľu preskúma, či príslušný členský štát dosahuje primerané ročné zlepšenie cyklicky upraveného salda rozpočtu bez jednorazových a iných dočasných opatrení potrebné na dosiahnutie strednodobého rozpočtového cieľa s referenčnou hodnotou 0,5 % HDP. V prípade členských štátov s vysokou úrovňou zadlženosti alebo nadmernou makroekonomickou nerovnováhou (resp. ak sú relevantné obe skutočnosti) Rada preskúma, či je ročné zlepšenie cyklicky upraveného salda rozpočtu bez jednorazových a iných dočasných opatrení vyššie ako 0,5 % HDP. Rada zohľadní, či sa v hospodársky priaznivom čase vynakladá vyššie úsilie na prispôsobenie sa, keďže toto úsilie môže byť v hospodársky nepriaznivom období obmedzenejšie.So zreteľom na zaistenie účinného plnenia a udržiavania strednodobého rozpočtového cieľa Rada skontroluje, či je trend rastu výdavkov štátu spolu s účinkom prijatých alebo plánovaných opatrení na príjmovej strane v súlade s obozretnou tvorbou fiškálnej politiky.Fiškálna tvorba politiky sa považuje za obozretnú, a tým pádom pomáhajúcu dosiahnuť a udržiavať strednodobý rozpočtový cieľ, ak sú splnené tieto podmienky:a) v prípade členského štátu, ktorý splnil strednodobý rozpočtový cieľ, neprekročí ročný rast výdavkov obozretné strednodobé tempo rastu HDP, okrem prípadov, keď je prekročenie vyvážené diskrečnými príjmovými opatreniami;b) v prípade členských štátov, ktoré dosiaľ nesplnili strednodobý rozpočtový cieľ, neprekročí ročný rast výdavkov tempo pod obozretným strednodobým tempom rastu HDP, okrem prípadov, keď je prekročenie vyvážené diskrečnými príjmovými opatreniami. Veľkosť schodku tempa rastu verejných výdavkov v porovnaní s obozretným strednodobým tempom rastu HDP sa stanoví tak, aby sa zabezpečilo vhodné prispôsobenie sa strednodobému rozpočtovému cieľu;c) diskrečné zníženia príjmových položiek štátu sú vyvážené buď znížením výdavkov, alebo diskrečným zvýšením v iných príjmových položkách štátu, alebo oboma spôsobmi.Obozretný strednodobý rast sa musí posudzovať na základe projekcií v časovom horizonte desiatich rokov, ktoré sa pravidelne aktualizujú.Pri vymedzení trendu prispôsobenia sa strednodobému rozpočtovému cieľu pre členské štáty, ktoré tento cieľ zatiaľ nedosiahli, a pri povoľovaní dočasnej odchýlky od tohto cieľa pre členské štáty, ktoré cieľ už dosiahli, pod podmienkou udržania primeranej bezpečnostnej rezervy so zreteľom na referenčnú hodnotu deficitu a za predpokladu, že sa stav rozpočtu v období programu vráti k strednodobému rozpočtovému cieľu, Rada zohľadní realizáciu hlavných štrukturálnych reforiem s priamymi dlhodobými úspornými účinkami na náklady vrátane zvýšenia potenciálneho rastu, a teda s overiteľným vplyvom na dlhodobú udržateľnosť verejných financií.Mimoriadna pozornosť sa musí venovať dôchodkovej reforme, v rámci ktorej sa zavádza systém viacerých pilierov, ktorý zahŕňa povinný, plne financovaný pilier. Členské štáty, ktoré realizujú takéto reformy, dostanú povolenie odchýliť sa od trendu prispôsobenia sa strednodobému rozpočtovému cieľu alebo od samotného cieľa, pričom odchýlka vyjadrí čisté náklady na reformu pre verejne spravovaný pilier, pod podmienkou, že odchýlka bude dočasná a že sa zachová primeraná bezpečnostná rezerva so zreteľom na referenčnú hodnotu deficitu.Rada navyše preskúma, či obsah stabilizačného programu pomáha dosiahnutiu udržateľného zbližovania v eurozóne, užšej koordinácii hospodárskych politík a či sú hospodárske politiky príslušného členského štátu v súlade so všeobecnými usmerneniami hospodárskych politík členských štátov a Európskej únie.V obdobiach prudkého hospodárskeho poklesu všeobecnej povahy sa môže členským štátom povoliť dočasný odklon od prispôsobovania sa vyplývajúceho z obozretnej tvorby fiškálnej politiky uvedenej vo štvrtom pododseku.2. Rada preskúma stabilizačný program najneskôr do troch mesiacov od jeho predloženia. Rada na základe odporúčania Komisie a po konzultáciách s Hospodárskym a finančným výborom podľa potreby vypracuje stanovisko k programu. Ak sa Rada v súlade s článkom 121 zmluvy domnieva, že ciele a obsah programu treba posilniť konkrétnym odkazom na obozretnú tvorbu fiškálnej politiky, vo svojom vlastnom stanovisku vyzve príslušný členský štát, aby program prispôsobil.“5. Článok 6 sa nahrádza takto:„Článok 61. V rámci mnohostranného dohľadu v súlade s článkom 121 ods. 3 zmluvy Rada monitoruje realizáciu stabilizačných programov podľa informácií poskytnutých účastníckymi členskými štátmi, ako aj posúdení Komisie a Hospodárskeho a finančného výboru, najmä na účely zistenia skutočného alebo predpokladaného významného odklonu stavu rozpočtu od strednodobého rozpočtového cieľa alebo od primeraného trendu prispôsobovania sa tomuto cieľu vyplývajúceho z odchýlok od obozretnej tvorby fiškálnej politiky.2. Komisia v prípade významnej odchýlky od obozretnej tvorby fiškálnej politiky uvedenej vo štvrtom pododseku článku 5 ods. 1) tohto nariadenia a v snahe predísť vzniku nadmerného deficitu môže v súlade s článkom 121 ods. 4 zmluvy zaslať príslušnému členskému štátu varovanie.Odchýlenie sa od obozretnej tvorby fiškálnej politiky sa považuje za významné, ak sú splnené tieto podmienky: prekročenie tempa rastu výdavkov konzistentného s obozretnou tvorbou fiškálnej politiky nevyrovnané diskrečnými opatreniami na zvýšenie príjmov; diskrečné opatrenia na zníženie príjmov nevyrovnané zníženiami výdavkov; odchýlka má celkový vplyv na saldo verejných financií vo výške minimálne 0,5 % HDP v jednom samostatnom roku alebo minimálne priemerne 0,25 % HDP za jeden rok v dvoch po sebe nasledujúcich rokoch.Odchýlka od obozretnej tvorby fiškálnej politiky sa neposudzuje, ak príslušný členský štát významne prekročil strednodobý rozpočtový cieľ, pričom sa zohľadňuje prítomnosť nadmernej makroekonomickej nerovnováhy, a ak rozpočtové plány predložené v rámci stabilizačného programu neohrozujú tento cieľ v období programu.Rovnako sa odchýlka neberie do úvahy v prípade prudkého hospodárskeho poklesu všeobecnej povahy.3. V prípade, že významná odchýlka od obozretnej tvorby fiškálnej politiky pretrváva alebo je mimoriadne závažná, Rada na odporúčanie Komisie zašle príslušnému členskému štátu odporúčanie, aby prijal nevyhnutné opatrenia na prispôsobenie sa. Rada na návrh Komisie odporúčanie uverejní.“6. Článok 7 sa mení a dopĺňa takto:a) Odsek 1 sa nahrádza takto:„1. Každý členský štát s výnimkou predkladá Rade a Komisii v pravidelných intervaloch podľa článku 121 zmluvy informácie potrebné na mnohostranný dohľad, a to formou konvergenčného programu, ktorý poskytuje základ pre cenovú stabilitu a silný a udržateľný rast napomáhajúci tvorbe pracovných miest.“b) Odsek 2 sa mení a dopĺňa takto:i) písmeno a) sa nahrádza takto:„a) strednodobý rozpočtový cieľ a postup pri prispôsobovaní sa tomuto cieľu pre všeobecné saldo verejných financií ako percentuálny podiel HDP, očakávaný trend miery celkovej štátnej zadlženosti, plánovaný trend rastu verejných výdavkov, plánovaný trend rastu príjmov štátu pri nezmenenej politike a vyčíslenie plánovaných diskrečných príjmových opatrení; strednodobé ciele menovej politiky, vzťah týchto cieľov k cenovej stabilite a stabilite výmenného kurzu a k dosiahnutiu udržateľného zbližovania;“ii) Písmeno c) sa nahrádza takto:„ c) kvantitatívne posudzovanie navrhovaných alebo prijímaných rozpočtových a iných opatrení hospodárskej politiky na dosiahnutie cieľov programu zahŕňajúce analýzu pomeru vynaložených prostriedkov k celkovému zisku hlavných štrukturálnych reforiem, ktoré majú priamy dlhodobý úsporný účinok z hľadiska nákladov, a to aj zvýšením potenciálneho rastu;“c) Odsek 3 sa nahrádza takto:„3. Informácie o trendoch salda verejných financií a miery zadlženosti, raste verejných výdavkov, plánovanom trende rastu príjmov štátu pri nezmenenej politike, plánovaných diskrečných príjmových opatreniach a hlavných hospodárskych predpokladoch spomenutých v odseku 2 písm. a) a b) sa predkladajú raz ročne a zahŕňajú predchádzajúci rok, bežný rok a najmenej tri nasledujúce roky.“7. Článok 8 sa nahrádza takto:„Článok 81. Konvergenčné programy sa predkladajú raz ročne v období od 1. do 30. apríla.2. Členské štáty uverejnia svoje konvergenčné programy.“8. Článok 9 sa nahrádza takto:„Článok 91. Na základe posúdení Komisie a Hospodárskeho a finančného výboru Rada v rámci mnohostranného dohľadu podľa článku 121 zmluvy preskúma strednodobé rozpočtové ciele predstavené príslušnými členskými štátmi, posúdi, či sú ekonomické predpoklady, na ktorých je stabilizačný program založený, reálne, či sú trendy prispôsobenia sa strednodobému rozpočtovému cieľu primerané a či sú prijímané alebo navrhované opatrenia súvisiace s týmito trendmi prispôsobenia dostatočné na dosiahnutie strednodobého rozpočtového cieľa počas celého hospodárskeho cyklu a na dosiahnutie udržateľného zbližovania.Rada pri posudzovaní trendu prispôsobovania sa strednodobému rozpočtovému cieľu zohľadní, či sa v hospodársky priaznivom čase vynakladá vyššie úsilie na prispôsobenie sa, keďže toto úsilie môže byť v hospodársky nepriaznivom období obmedzenejšie. V prípade členských štátov s vysokou úrovňou zadlženosti alebo nadmernou makroekonomickou nerovnováhou (resp. ak sú relevantné obe skutočnosti) Rada preskúma, či je ročné zlepšenie cyklicky upraveného salda bez jednorazových a iných dočasných opatrení vyššie ako 0,5 % HDP. V prípade štátov, ktoré sú členmi systému ERM2, Rada preskúma, či príslušný členský štát dosahuje primerané ročné zlepšenie cyklicky upraveného salda bez jednorazových a iných dočasných opatrení potrebné na splnenie strednodobého cieľa s referenčnou hodnotou 0,5 % HDP.So zreteľom na zaistenie účinného dosiahnutia a udržiavania strednodobého rozpočtového cieľa Rada skontroluje, či je trend výdavkov štátu spolu s účinkom prijatých alebo navrhovaných opatrení na príjmovej strane v súlade s obozretnou tvorbou fiškálnej politiky.Tvorbu fiškálnej politiky možno považovať za obozretnú, a teda pomáhajúcu dosiahnuť a udržať strednodobý rozpočtový cieľ, ak sú splnené tieto podmienky:a) v prípade členského štátu, ktorý splnil strednodobý rozpočtový cieľ, ročný rast výdavkov neprekročí obozretné strednodobé tempo rastu HDP, okrem prípadov, keď je prekročenie vyvážené diskrečnými príjmovými opatreniami;b) v prípade členských štátov, ktoré dosiaľ nesplnili strednodobý rozpočtový cieľ, ročný rast výdavkov neprekročí tempo pod obozretným strednodobým tempom rastu HDP, okrem prípadov, keď je prekročenie vyvážené diskrečnými príjmovými opatreniami. Veľkosť schodku tempa rastu verejných výdavkov v porovnaní s obozretným strednodobým tempom rastu HDP sa stanoví tak, aby sa zabezpečilo primerané prispôsobenie sa strednodobému rozpočtovému cieľu;c) diskrečné zníženia príjmových položiek štátu sú vyvážené buď znížením výdavkov, alebo diskrečným zvýšením v iných príjmových položkách štátu, alebo oboma spôsobmi.Obozretný strednodobý rast by sa mal posudzovať na základe projekcií v časovom horizonte desiatich rokov, ktoré sa pravidelne aktualizujú.Pri vymedzení trendu prispôsobenia sa strednodobému rozpočtovému cieľu pre členské štáty, ktoré tento cieľ zatiaľ nedosiahli, a pri povoľovaní dočasnej odchýlky od tohto cieľa pre členské štáty, ktoré cieľ už dosiahli, pod podmienkou udržania primeranej bezpečnostnej rezervy so zreteľom na referenčnú hodnotu deficitu a za predpokladu, že sa stav rozpočtu v období programu vráti k strednodobému rozpočtovému cieľu, Rada zohľadní realizáciu hlavných štrukturálnych reforiem s priamymi dlhodobými úspornými účinkami na náklady vrátane zvýšenia potenciálneho rastu a s overiteľným vplyvom na dlhodobú udržateľnosť verejných financií.Mimoriadnu pozornosť treba venovať dôchodkovej reforme, v rámci ktorej sa zavádza systém viacerých pilierov, ktorý zahŕňa povinný, plne financovaný pilier. Členské štáty, ktoré realizujú takéto reformy, dostanú povolenie odchýliť sa od trendu prispôsobenia sa strednodobému rozpočtovému cieľu alebo od samotného cieľa, pričom odchýlka vyjadrí čisté náklady na reformu pre verejne spravovaný pilier, pod podmienkou, že odchýlka bude dočasná a že sa zachová primeraná bezpečnostná rezerva so zreteľom na referenčnú hodnotu deficitu.Rada navyše preskúma, či obsah konvergenčného programu pomáha lepšie koordinovať hospodárske politiky a či sú hospodárske politiky príslušného členského štátu v súlade so všeobecnými usmerneniami hospodárskych politík členských štátov a Európskej únie. Okrem toho pre členské štáty systému ERM2 Rada preskúma, či obsah konvergenčného programu zaručuje bezproblémové zapojenie do mechanizmu výmenného kurzu.V obdobiach prudkého hospodárskeho poklesu všeobecnej povahy sa môže členským štátom povoliť dočasný odklon od prispôsobovania sa vyplývajúceho z obozretnej tvorby fiškálnej politiky uvedenej vo štvrtom pododseku.2. Rada preskúma konvergenčný program najneskôr do troch mesiacov od jeho predloženia. Rada na základe odporúčania Komisie a po konzultáciách s Hospodárskym a finančným výborom podľa potreby vypracuje stanovisko k programu. Ak sa Rada v súlade s článkom 121 zmluvy domnieva, že ciele a obsah programu treba posilniť konkrétnym odkazom na obozretnú tvorbu fiškálnej politiky, vo svojom vlastnom stanovisku vyzve príslušný členský štát, aby svoj program prispôsobil.“9. Článok 10 sa nahrádza takto:„Článok 101. V rámci mnohostranného dohľadu v súlade s článkom 121 ods. 3 zmluvy Rada monitoruje realizáciu konvergenčných programov podľa informácií poskytnutých členskými štátmi s výnimkou, ako aj posúdení Komisie a Hospodárskeho a finančného výboru, najmä na účely zistenia skutočného alebo predpokladaného významného odklonu stavu rozpočtu od strednodobého rozpočtového cieľa alebo od primeraného trendu prispôsobovania sa tomuto cieľu vyplývajúceho z odchýlok od obozretnej tvorby fiškálnej politiky.Navyše Rada monitoruje hospodárske politiky členských štátov s výnimkou so zreteľom na ciele konvergenčných programov, aby zabezpečila, že ich politiky sú zamerané na stabilitu s cieľom predchádzať nezrovnalostiam reálneho výmenného kurzu a nadmerným výkyvom nominálneho výmenného kurzu.2. Komisia v prípade významnej odchýlky od obozretnej tvorby fiškálnej politiky uvedenej vo štvrtom pododseku článku 9 ods. 1 tohto nariadenia a v snahe predchádzať vzniku nadmerného deficitu môže v súlade s článkom 121 ods. 4 zmluvy zaslať príslušnému členskému štátu varovanie.Odchýlenie sa od obozretnej tvorby fiškálnej politiky sa považuje za významné, ak sú splnené tieto podmienky: prekročenie tempa rastu výdavkov konzistentného s obozretnou tvorbou fiškálnej politiky nevyrovnané diskrečnými opatreniami na zvýšenie príjmov; alebo diskrečné opatrenia na zníženie príjmov nevyrovnané zníženiami výdavkov; a odchýlka má celkový vplyv na saldo verejných financií vo výške minimálne 0,5 % HDP v jednom samostatnom roku alebo minimálne priemerne 0,25 % HDP za rok v dvoch po sebe nasledujúcich rokoch.Odchýlenie sa od obozretnej tvorby fiškálnej politiky sa neposudzuje, ak príslušný členský štát významne prekročil strednodobý rozpočtový cieľ, pričom sa zohľadňuje prítomnosť nadmernej makroekonomickej nerovnováhy a rozpočtové plány predložené v rámci stabilizačného programu neohrozujú tento cieľ v období programu.Rovnako sa odchýlenie neberie do úvahy v prípade prudkého hospodárskeho poklesu všeobecnej povahy.3. V prípade, že významná odchýlka od obozretnej tvorby fiškálnej politiky pretrváva alebo je mimoriadne závažná, Rada na odporúčanie Komisie zašle príslušnému členskému štátu odporúčanie, aby prijal nevyhnutné opatrenia na prispôsobenie sa. Rada na návrh Komisie odporúčanie zverejní.“10. Všetky odkazy na „článok 99“ sa v celom texte nariadenia nahrádzajú odkazmi na „článok 121“.Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predsedaLEGISLATÍVNY FINANČNÝ VÝKAZ PRE NÁVRHY1. RÁMEC NÁVRHU ALEBO INICIATÍVY1.1. Názov návrhu alebo iniciatívyNariadenie Európskeho parlamentu a Rady o posilnení dohľadu nad stavmi rozpočtov a o dohľade nad hospodárskymi politikami a ich koordinácii1.2. Príslušná oblasť politiky v rámci ABM/ABB[4]Hospodárske a finančné záležitosti1.3. Charakter návrhu alebo iniciatívy( Návrh alebo iniciatíva sa týkajú novej akcie( Návrh alebo iniciatíva sa týkajú novej akcie nasledujúcej po pilotnom projekte alebo prípravnej akcii[5]( Návrh alebo iniciatíva sa týkajú rozšírenia existujúcej akcie( Návrh alebo iniciatíva sa týkajú akcie presmerovanej k novej akcii1.4. Ciele1.4.1. Viacročné strategické ciele Komisie, na ktoré sa návrh alebo iniciatíva zameriavaPodpora rastu EÚ, tvorby nových pracovných miest a udržateľného rozvoja1.4.2. Osobitné ciele a príslušné aktivity v rámci ABM/ABBOsobitné ciele : č. 1 a 3.– zabezpečiť účinnú koordináciu politík a celkovú politickú konzistentnosť pri príprave reakcie EÚ na hospodársku krízu v kontexte splnenia programu EÚ 2020 a udržateľného rozvoja a s cieľom zvýšiť potenciál rastu členských štátov a konkurencieschopnosť EÚ;– podporiť úsilie členských štátov o dosiahnutie zdravého stavu rozpočtu a verejných financií, ktoré budú udržateľné a mimoriadne kvalitné z hľadiska ich príspevku k rastu.Príslušné aktivity v rámci ABM/ABBHospodárska a menová únia1.4.3. Očakávaný dosah a výsledkySpresnite dôsledky, ktoré by návrh alebo iniciatíva mali pre cieľových príjemcov alebo skupiny.V oznámení Komisie KOM(2010) 367 sa zdôrazňuje potreba náležite vymedzeného politického prístupu EÚ, ktorým sa i) podporí hospodárska obnova, i) obnoví zdravie verejných financií, iii) aktívne podporí udržateľný rast a pracovné miesta.Navrhované zmeny a doplnenia nariadenia predstavujúceho preventívnu časť Paktu o stabilite a raste tvoria súčasť formálnych legislatívnych návrhov ohlásených v uvedenom oznámení. Cieľom zmien a doplnení je posilnenie koordinácie hospodárskych politík, najmä riešením problému účinného presadzovania hospodárskeho dohľadu nad fiškálnymi politikami členských štátov formou vhodných stimulov a sankcií a kladením väčšieho dôrazu na verejný dlh a fiškálnu trvalú udržateľnosť.1.4.4. Ukazovatele výsledkov a vplyvuSpresnite ukazovatele sledovania realizácie návrhu alebo iniciatívy.Dosiahnutie všeobecného cieľa Komisie podporiť rast EÚ, tvorbu pracovných miest a udržateľný rozvoj sa meria na základe týchto ukazovateľov dosahu:– miera, do akej členské štáty zaznamenávajú rozpočtové výsledky v súlade s Paktom o stabilite a raste;– potenciálny rast/výstup.Dosiahnutie uvedeného osobitného cieľa č. 3 sa meria na základe nasledujúceho ukazovateľa výsledkov: percentuálny podiel individuálnych odporúčaní Komisie týkajúcich sa Paktu o stabilite a raste uplatnený členskými štátmi (podmienené ich prijatím Radou).1.5. Odôvodnenie návrhu alebo iniciatívy1.5.1. Požiadavky, ktoré sa majú uspokojiť v krátkodobom alebo dlhodobom horizonteLegislatívny návrh tvorí súčasť opatrení ohlásených Komisiou v oznámení KOM(2010) 367 z 30. júna 2010, ktorým sa rozširujú politické predstavy uvedené v oznámení Komisie KOM(2010) 250 z 12. mája 2010 a v ktorom sa vychádza z usmernení schválených 17. júna 2010 Európskou radou.1.5.2. Pridaná hodnota v prípade zapojenia EÚKoordinácia hospodárskych politík členských štátov tvorí neoddeliteľnú súčasť právomocí EÚ, ako sa uvádza v hlave VIII (o hospodárskej a menovej politike) Zmluvy o fungovaní Európskej únie.1.5.3. Poznatky získané z podobných predchádzajúcich skúsenostíZ predchádzajúcich skúseností vyplynulo, že treba prehĺbiť koordináciu hospodárskych politík a predovšetkým posilniť preventívne a nápravné časti Paktu o stabilite a raste.1.5.4. Zlučiteľnosť návrhu s inými finančnými nástrojmi a možná synergiaLegislatívny návrh predstavuje jeden z prvkov balíka komplexnej hospodárskej reformy, ktorý bol predstavený v KOM(2010) 367 z 30. júna 2010.1.6. Trvanie a finančný vplyv( Návrh alebo iniciatíva s obmedzeným trvaním-  ( Návrh alebo iniciatíva účinné od [DD/MM]RRRR do [DD/MM]RRRR-  ( Finančný vplyv od RRRR do RRRR( Návrh alebo iniciatíva s neobmedzeným trvaním-  Realizácia s počiatočným obdobím od RRRR do RRRR,-  po ktorom nasleduje úplné uplatnenie.1.7. Predpokladaná metóda riadenia[6]( Centralizované priame riadenie zo strany Komisie( Centralizované nepriame riadenie, pričom úlohami v rámci uplatňovania budú poverené:-  ( výkonné agentúry-  ( orgány zriadené Spoločenstvom[7]-  ( národné verejné subjekty/subjekty poverené poskytovaním služieb vo verejnom záujme-  ( osoby poverené realizáciou osobitných akcií podľa hlavy V Zmluvy o EÚ a určené v príslušnom základnom akte v zmysle článku 49 nariadenia o rozpočtových pravidlách( Spoločné riadenie s členskými štátmi( Decentralizované riadenie s tretími krajinami( Spoločné riadenie s medzinárodnými organizáciami (bližšie uveďte)V prípade, že označíte viac spôsobov riadenia, uveďte ďalšie podrobnosti v časti Poznámky.Poznámky2. RIADIACE OPATRENIA2.1. Pravidlá sledovania a vykazovaniaSpresnite frekvenciu a podmienky.Neuplatňuje sa.2.2. Systém riadenia a kontroly2.2.1. Určené rizikoNeuplatňuje sa.2.2.2. Predpokladaná metóda kontrolyNeuplatňuje sa.2.3. Opatrenia proti podvodom a nezrovnalostiamSpresnite existujúce alebo predpokladané preventívne a ochranné opatrenia.Neuplatňuje sa.3. ODHADOVANÝ FINANČNÝ VPLYV NÁVRHU ALEBO INICIATÍVY3.1. Dotknuté položky viacročného finančného rámca a výdavkové rozpočtové riadkyLegislatívny návrh nevyžaduje žiadne dodatočné ľudské alebo finančné zdroje.-  Existujúce výdavkové rozpočtové riadkyV poradí podľa položiek a rozpočtových riadkov viacročného finančného rámca.Položka viacročného finančného rámca | Rozpočtový riadok | Druh výdavkov | Príspevok |Číslo [Opis………………………...……….] | DRP/NDRP ([8]) | od krajín EZVO[9] | od kandidátskych krajín[10] | od tretích krajín | v zmysle článku 18 ods. 1 písm. aa) nariadenia o rozpočtových pravidlách |[XX.YY.YY.YY] | DRP/NDRP | ÁNO/NIE | ÁNO/NIE | ÁNO/NIE | ÁNO/NIE |-  Požadované nové rozpočtové riadky: ŽiadneV poradí podľa položiek a rozpočtových riadkov viacročného finančného rámca.Položka viacročného finančného rámca | Rozpočtový riadok | Druh výdavkov | Príspevok |Číslo [Položka……………………………………..] | Dif./Nedif. | od krajín EZVO | od kandidátskych krajín | od tretích krajín | v zmysle článku 18 ods. 1 písm. aa) nariadenia o rozpočtových pravidlách |[XX.YY.YY.YY] | […] | ÁNO/NIE | ÁNO/NIE | ÁNO/NIE | ÁNO/NIE |3.2. Odhadovaný vplyv na výdavky3.2.1. Súhrn odhadovaného vplyvu na výdavkyv miliónoch EUR (zaokrúhlené na 3 desatinné miesta)Položka viacročného finančného rámca: | Číslo | [Položka ……………...……………………………………………………………….] |v miliónoch EUR (zaokrúhlené na 3 desatinné miesta)-   3.2.3.2. Odhadované požiadavky ľudských zdrojov-  ( Návrh alebo iniciatíva nevyžadujú použitie ľudských zdrojov.-  ( Návrh alebo iniciatíva vyžadujú použitie ľudských zdrojov podľa nasledujúceho vysvetlenia:Odhad treba vyjadriť celým číslom (alebo maximálne zaokrúhlene na jedno desatinné miesto)Rok N | Rok N + 1 | Rok N + 2 | Rok N + 3 | ... uveďte potrebný počet rokov vyjadrujúci trvanie vplyvu (pozri bod 1.6) |( Pozície plánu stavu zamestnancov (úradníci a dočasní zamestnanci) |XX 01 01 01 (Sídlo a kancelárie zastúpenia Komisie) |XX 01 01 02 (Delegácie) |XX 01 05 01 (Nepriamy výskum) |10 01 05 01 (Priamy výskum) |( Externí zamestnanci (v jednotke rovnakej ako pri plnom pracovnom úväzku: FTE)[18] |XX 01 02 01 (CA, INT, SNE z „celkového balíka“) |XX 01 02 02 (CA, INT, JED, LA a SNE v delegáciách) |10 01 05 02 (CA, INT, SNE – priamy výskum) |Ostatné rozpočtové riadky (spresnite) |SPOLU |XX je dotknutá politická oblasť alebo rozpočtová hlava.Požadované ľudské zdroje budú naplnené zamestnancami GR, ktorí sú už poverení riadením akcií alebo boli v rámci GR preobsadení, a (podľa potreby) ďalšími prostriedkami, ktoré môžu byť poskytnuté riadiacemu GR v rámci ročného procesu prideľovania a v nadväznosti na rozpočtové obmedzenia.Opis úloh, ktoré sa majú uskutočniť:Úradníci a dočasní zamestnanci |Externí zamestnanci |3.2.4. Zlučiteľnosť s aktuálnym viacročným finančným rámcom-  ( Návrh a iniciatíva sú zlučiteľné s aktuálnym viacročným finančným rámcom.-  ( Návrh alebo iniciatíva si vyžiada zmenu v plánovaní príslušnej položky vo viacročnom finančnom rámci.Vysvetlite, aké preprogramovanie je potrebné a uveďte dotknuté rozpočtové riadky a príslušné sumy.-  ( Návrh alebo iniciatíva vyžadujú uplatnenie nástroja flexibility alebo revíziu viacročného finančného rámca[21].Vysvetlite, čo sa požaduje, uveďte dotknuté rozpočtové položky, riadky a príslušné sumy.3.2.5. Príspevky tretích strán-  ( Návrh alebo iniciatíva nezahŕňajú spolufinancovanie tretími stranami.-  ( Návrh alebo iniciatíva zahŕňajú spolufinancovanie tretími stranami.Rozpočtové prostriedky v miliónoch EUR (zaokrúhlené na 3 desatinné miesta)Rok N | Rok N + 1 | Rok N + 2 | Rok N + 3 | ... uveďte potrebný počet rokov vyjadrujúci trvanie vplyvu (pozri bod 1.6) | Spolu |Rok N | Rok N + 1 | Rok N + 2 | Rok N + 3 | ... vložte potrebný počet stĺpcov vyjadrujúci trvanie vplyvu (pozri bod 1.6) |Článok … | | | | | | | | | |Pri rôznych pridelených príjmoch spresnite dotknutý rozpočtový výdavkový riadok.Spresnite metódu výpočtu vplyvu na príjmy.[1] Ú. v. ES L 209, 2.8.1997, s. 1.[2] Ú. v. ES L 209, 2.8.1997, s. 6.[3] Ú. v. ES L 236, 2.8.1997, s. 1.[4] ABM: Riadenie podľa jednotlivých činností – ABB: Zostavenie rozpočtu podľa jednotlivých činností.[5] Ako sú uvedené v článku 49 ods. 6 písm. a) alebo b) nariadenia o rozpočtových pravidlách.[6] Podrobné informácie o metódach riadenia a odkazy na nariadenie o rozpočtových pravidlách možno nájsť na webovej lokalite BudgWeb: http://www.cc.cec/budg/man/budgmanag/budgmanag_en.html[7] Ako sú uvedené v článku 185 nariadenia o rozpočtových pravidlách.[8] DRP = diferencované rozpočtové prostriedky; NDRP = nediferencované rozpočtové prostriedky.[9] EZVO: Európske združenie voľného obchodu.[10] Kandidátske krajiny a prípadne potenciálne kandidátske krajiny západného Balkánu.[11] Rok N je rok, v ktorom sa začne uplatňovanie návrhu alebo iniciatívy.[12] Technická a/alebo administratívna pomoc a výdavky na podporu realizácie programov a/alebo akcií EÚ (bývalé položky BA), nepriamy výskum, priamy výskum.[13] Rok N je rok, v ktorom sa začne uplatňovanie návrhu alebo iniciatívy.[14] Výstupy sú produkty a služby, ktoré majú byť dodané (napr.: počet financovaných výmenných pobytov študentov, počet postavených kilometrov ciest atď.).[15] Opísané v oddiele 1.4.2 „Osobitné ciele...“[16] Rok N je rok, v ktorom sa začne uplatňovanie návrhu alebo iniciatívy.[17] Technická a/alebo administratívna pomoc a výdavky na podporu realizácie programov a/alebo akcií EÚ (bývalé položky BA), nepriamy výskum, priamy výskum.[18] CA = zmluvný zamestnanec; INT = zamestnanci agentúr („ Intérimaire“) ; JED = „ Jeune Expert en Délégation“ (mladí experti v delegáciách); LA = miestny zamestnanec; SNE = vyslaný národný expert.[19] Pod stropom pre externých zamestnancov pre prevádzkové rozpočtové prostriedky (bývalé položky BA).[20] V zásade pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH).[21] Pozri body 19 a 24 medziinštitucionálnej dohody.[22] Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.


				|

		52011PC0446

			Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) /* KOM/2011/0446 v konečnom znení - 2011/0193 (COD) */

			   	DÔVODOVÁ SPRÁVA

1.
Kontext

Island a Čierna Hora
Vo svojich záveroch zo 17. júna 2010
Európska rada uviedla, že Island spĺňa politické kritériá stanovené
Európskou radou v roku 1993 v Kodani, a zároveň uvítala stanovisko Komisie
k žiadosti Islandu o členstvo v EÚ. Z týchto dôvodov Európska rada
rozhodla o začatí rokovaní s Islandom. Island je preto kandidátskou
krajinou.
Európska rada 16. – 17. decembra 2010
schválila závery Rady zo 14. decembra 2010 o rozšírení a súhlasila s
udelením štatútu kandidátskej krajiny Čiernej Hore.
Komisia preto navrhuje Rade a Európskemu
parlamentu zmeniť a doplniť nariadenie Rady (ES) č. 1085/2006 zo
17. júla 2006, ktorým sa ustanovuje nástroj predvstupovej pomoci (IPA)
vzhľadom na presun Islandu a Čiernej Hory zo zoznamu potenciálnych
kandidátskych krajín (príloha II) do zoznamu kandidátskych krajín (príloha I).
Článok 19
Komisia navrhuje Rade a Európskemu parlamentu
zmeniť a doplniť článok 19 „Pravidlá účasti a pôvodu,
oprávnenosť získať granty“ nariadenia (ES) č. 1085/2006 o
nástroji predvstupovej pomoci (IPA) s cieľom zosúladiť jeho
ustanovenia s ustanoveniami článku 21 „Účasť na ponukách a
dohodách“ nariadenia (ES) č. 1638/2006 o nástroji európskeho susedstva a
partnerstva (ENPI).
Táto zmena a doplnenie je reakciou na obavy
vyjadrené členskými štátmi EÚ, ktoré sú zapojené do programov
cezhraničnej spolupráce (CBC) v rámci IPA, v súvislosti s
účasťou na výzvach na predloženie návrhov. Členské štáty
žiadali, aby bola účasť na výzvach na predloženie návrhov obmedzená
na žiadateľov z krajín zúčastňujúcich sa na príslušných
programoch CBC v rámci IPA, ako je to už v prípade programov CBC v rámci ENPI.
Rada vyzvala Komisiu, aby pri prvej príležitosti navrhla možné riešenie.
Komisia uskutočnila posúdenie možných
vplyvov revízie článku 19, najmä pokiaľ ide o súdržnosť
s ostatnými nástrojmi vonkajšej pomoci a osobitne s ENPI, ktorý takisto
zahŕňa prvok cezhraničnej spolupráce. Komisia preto navrhuje
zosúladiť článok 19 s článkom 21 nariadenia (ES)
č. 1638/2006 o ENPI, a to vložením nového odseku 9, ktorý by
vzhľadom na miestny charakter programov CBC umožnil obmedziť
účasť na výzvach na predloženie návrhov na miestne subjekty.
Pomoc komunite cyperských Turkov a
riadiaci výbor IPA
Komisia navrhuje zmeniť a doplniť
nariadenie o IPA s cieľom umožniť výboru Phare, aby naďalej
pomáhal Komisii pri riadení finančnej pomoci pre komunitu cyperských
Turkov, ako sa stanovuje v nariadení (ES) č. 389/2006 o pomoci komunite
cyperských Turkov.
Existujúce ustanovenia v oblasti návrhu
Nariadenie Európskeho parlamentu a Rady
(EÚ) č. 540/2010 zo 16. júna 2010, ktorým sa mení
a dopĺňa nariadenie Rady (ES) č. 1085/2006 zo
17. júla 2006, ktorým sa ustanovuje nástroj predvstupovej pomoci (IPA)([1]).
Nariadenie Komisie (ES) č. 718/2007 z 12.
júna 2007, ktorým sa vykonáva nariadenie Rady (ES) č. 1085/2006, ktorým sa
ustanovuje nástroj predvstupovej pomoci (IPA)([2]).
Nariadenie Rady (ES) č. 389/2006
z 27. februára 2006, ktorým sa vytvára nástroj finančnej podpory na
stimulovanie hospodárskeho rozvoja komunity cyperských Turkov a ktorým sa
mení a dopĺňa nariadenie (ES) č. 2667/2000 z 5.
decembra 2000 o Európskej agentúre pre obnovu([3]).
Súlad s ostatnými politikami a cieľmi
Únie
Komisia posúdila možné vplyvy revízie
článku 19 z dvoch hľadísk:
1) Posúdenie konzistentnosti s nariadením
č. 2112/2005 (tzv. „nariadenie o odstúpení od viazania pomoci“);
2) Súdržnosť s ostatnými nástrojmi
vonkajšej pomoci.
Výsledkom posúdenia je záver, že článok
19 nariadenia (ES) č. 1085/2006 o IPA by sa mal zosúladiť s
článkom 21 „Účasť na ponukách a dohodách“ nariadenia (ES)
č. 1638/2006 o ENPI, a to vložením nového odseku 9 do nariadenia o
IPA.

2.
Konzultácia so zainteresovanými stranami, získavanie a využívanie
odborných posudkov

Komisia uskutočnila interné konzultácie.
Externý odborný posudok nebol potrebný.
Posúdenie vplyvu
Neuplatňuje sa.

3.
Právne prvky návrhu

Zhrnutie navrhovaného opatrenia: tri zmeny a
doplnenia nariadenia Rady (ES) č. 1085/2006 zo 17. júla 2006,
ktorým sa ustanovuje nástroj predvstupovej pomoci (IPA).
I.            Island a Čierna Hora sa
po rozhodnutiach Európskej rady presunú zo zoznamu potenciálnych kandidátskych
krajín (príloha II) do zoznamu kandidátskych krajín (príloha I).
II.           Do článku 19 sa
dopĺňa nový odsek 9:
III.          V článku 25 ods. 1 sa
upravuje druhý pododsek.
Právny základ
Článok 212 ods. 2 Zmluvy o fungovaní
Európskej únie.
Zásada subsidiarity
Neuplatňuje sa.
Zásada proporcionality
Neuplatňuje sa.
Výber nástrojov
Navrhovaný nástroj: zmena a doplnenie
nariadenia Rady. Iné prostriedky by neboli primerané z tohto dôvodu: nariadenie
sa musí meniť a dopĺňať nariadením.

4.
Vplyv na rozpočet

Toto opatrenie nepredstavuje žiadne
dodatočné výdavky.

5.
Doplňujúce informácie

Zjednodušenie
Neuplatňuje sa.
2011/0193 (COD)
Návrh
NARIADENIE EURÓPSKEHO PARLAMENTU A RADY
ktorým sa mení a dopĺňa
nariadenie Rady (ES) č. 1085/2006, ktorým sa ustanovuje nástroj
predvstupovej pomoci (IPA)
EURÓPSKY
PARLAMENT A RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 212 ods. 2,
so zreteľom na návrh
Európskej komisie([4]),
po postúpení návrhu legislatívneho aktu
národným parlamentom,
konajúc v súlade s riadnym legislatívnym
postupom,
keďže:
(1)
Prostredníctvom nariadenia Rady (ES) č.
1085/2006 zo 17. júla 2006 ([5]), ktorým sa ustanovuje
nástroj predvstupovej pomoci, sa na účely získania členstva poskytuje
pomoc kandidátskym a potenciálnym kandidátskym krajinám pri ich postupnom
zosúlaďovaní noriem a politík s normami a politikami Únie, v náležitých
prípadoch vrátane acquis EÚ.
(2)
V nariadení Rady (ES) č. 1085/2006 sa jasne
rozlišuje medzi kandidátskymi a potenciálnymi kandidátskymi krajinami.
(3)
Európska rada 17. júna 2010 uvítala stanovisko
Komisie k žiadosti Islandu o členstvo v EÚ, uviedla, že Island spĺňa
politické kritériá stanovené Európskou radou v roku 1993 v Kodani a rozhodla o
začatí prístupových rokovaní s Islandom. Island je preto kandidátskou
krajinou.
(4)
Európska rada 17. decembra 2010 schválila
závery Rady z decembra 2010 o rozšírení a súhlasila s udelením štatútu
kandidátskej krajiny Čiernej Hore.
(5)
Rada vyzvala Komisiu, aby navrhla zmeny a doplnenia
článku 19 nariadenia Rady (ES) č. 1085/2006 vzhľadom na
objasnenie pravidiel týkajúcich sa účasti na grantových zmluvách
financovaných v rámci prvku cezhraničnej spolupráce IPA a zaistenie
súdržnosti s ostatnými nástrojmi vonkajšej spolupráce, najmä s nástrojom
európskeho susedstva a partnerstva.
(6)
V nariadení Rady (ES) č. 389/2006
z 27. februára 2006, ktorým sa vytvára nástroj finančnej podpory na stimulovanie
hospodárskeho rozvoja komunity cyperských Turkov a ktorým sa mení
a dopĺňa nariadenie (ES) č. 2667/2000 o Európskej
agentúre pre obnovu([6]), sa určuje výbor
ustanovený v nariadení Rady (EHS) č. 3906/89 z 18. decembra
1989([7]) („výbor Phare“), aby
pomáhal Komisii pri riadení pomoci komunite cyperských Turkov. V súlade s článkom 25 nariadenia (ES) č.
1085/2006 bolo nariadenie (EHS) č. 3906/89 zrušené, uplatňuje sa však
naďalej na právne akty a záväzky, ktorými sa vykonávajú
rozpočtové roky, ktoré predchádzajú roku 2007. Keďže nariadenie (ES)
č. 389/2006 je naďalej základným aktom pre poskytovanie
finančnej podpory komunite cyperských Turkov aj v ďalších
rozpočtových rokoch, mal by aj výbor Phare pokračovať vo svojej
činnosti na tieto účely.
(7)
Nariadenie (ES) č. 1085/2006 by sa preto malo
zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Nariadenie (ES) č. 1085/2006 sa mení a
dopĺňa takto:
(1)
Do článku 19 sa dopĺňa tento odsek:
„9. Odseky 1 až 8 sa uplatňujú bez toho, aby
tým bola dotknutá účasť kategórií oprávnených subjektov na základe
povahy alebo miesta vzhľadom na ciele akcie.“
(2)
V článku 25 ods. 1 sa druhý pododsek nahrádza
takto:
„Tieto nariadenia, ako aj nariadenie (ES) č.
2666/2000 sa naďalej uplatňujú na právne akty a záväzky, ktorými sa
vykonávajú rozpočtové roky predchádzajúce roku 2007, na vykonávanie
článku 31 aktu o podmienkach pristúpenia Bulharskej republiky a Rumunska a
o úpravách zmlúv, na ktorých je založená Európska únia (*) a na vykonávanie
článku 3 nariadenia Rady (ES) č. 389/2006 (**).
______________________________
*Ú. v. EÚ L 157, 21.6.2005, s. 203.
**Ú. v. EÚ L 65, 7.3.2006, s. 5.“
(3)
V prílohe I sa za zápis týkajúci sa Chorvátska
vkladajú tieto zápisy:
„— Island
— Čierna Hora.“
(4)
V prílohe II sa vypúšťajú tieto zápisy:
„— Island
— Čierna Hora.“
Článok 2
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a
priamo uplatniteľné vo všetkých členských štátoch.
V Bruseli
Za Európsky parlament                                 Za
Radu
predseda                                                        predseda
([1])            Ú. v. EÚ L 210, 31.7.2006, s. 82.
([2])            Ú. v. EÚ L 170, 29.6.2007, s. 1.
([3])            Ú. v. EÚ L 65, 7.3.2006, s. 5.
([4])            Ú. v. EÚ C , , s. .
([5])            Ú. v. EÚ L 210, 31.7.2006, s. 82.
([6])            Ú. v. EÚ L 65, 7.3.2006, s. 5.
([7])            Ú. v. ES L 375, 23.12.1989, s.
11.


				|

		52012PC0284

			Návrh NARIADENIE RADY, ktorým sa mení a dopĺňa nariadenie (EÚ) č. 349/2012, ktorým sa ukladá konečné antidumpingové clo na dovoz kyseliny vínnej s pôvodom v Čínskej ľudovej republike /* COM/2012/0284 final - 2012/0148 (NLE) */

			   	DÔVODOVÁ SPRÁVA
1.           KONTEXT NÁVRHU
·      Dôvody a ciele návrhu
Tento návrh sa týka uplatňovania
nariadenia Rady (ES) č. 1225/2009 z 30. novembra 2009 o ochrane pred
dumpingovými dovozmi z krajín, ktoré nie sú členmi Európskeho
spoločenstva[1]
(ďalej len „základné nariadenie“), v konaní týkajúcom sa predbežného
preskúmania platného antidumpingového cla vzťahujúceho sa na dovoz
kyseliny vínnej s pôvodom v Čínskej ľudovej republike
(ďalej len „ČĽR“).
·      Všeobecný kontext
Tento návrh sa predkladá v kontexte
vykonávania základného nariadenia a je výsledkom prešetrovania, ktoré sa
uskutočnilo v súlade s hmotnými a procesnými požiadavkami ustanovenými v
základnom nariadení.
·      Existujúce ustanovenia v oblasti návrhu
Konečné antidumpingové clo
vzťahujúce sa na dovoz kyseliny vínnej s pôvodom v ČĽR
bolo uložené nariadením Rady (ES) č. 130/2006[2]. Toto clo bolo zmenené
vykonávacím nariadením Rady (EÚ) č. 332/2012[3] a predĺžené na
ďalších päť rokov vykonávacím nariadením Rady (EÚ) č. 349/2012[4].
·      Súlad s inými politikami a cieľmi Únie
Neuplatňuje sa.
2.           VÝSLEDKY KONZULTÁCIÍ
SO ZAINTERESOVANÝMI STRANAMI A POSÚDENIE VPLYVU
·      Konzultácie so zainteresovanými stranami
Zainteresované strany, ktorých sa konanie
týka, mali možnosť obhajovať svoje záujmy počas prešetrovania v
súlade s ustanoveniami základného nariadenia.
·      Získavanie a využívanie expertízy
Externá expertíza nebola potrebná.
·      Posúdenie vplyvu
Tento návrh je výsledkom vykonávania
základného nariadenia.
V základnom nariadení sa nestanovuje všeobecné
posúdenie vplyvu, toto nariadenie však obsahuje úplný zoznam podmienok, ktoré
sa musia posúdiť.
3.           PRÁVNE PRVKY NÁVRHU
·      Zhrnutie navrhovaného opatrenia
Dňa 29. júla 2011 Komisia prostredníctvom
oznámenia (ďalej len „oznámenie o začatí preskúmania“), ktoré bolo
uverejnené v Úradnom vestníku Európskej únie, informovala
o predbežnom preskúmaní platného antidumpingového cla vzťahujúceho sa
na dovoz kyseliny vínnej s pôvodom v ČĽR. Stalo sa tak na
základe žiadosti o preskúmanie, ktorá sa obmedzuje na preskúmanie dumpingu a
dvoch výrobcov kyseliny vínnej v ČĽR, konkrétne Ninghai Organic
Chemical Factory, Ninghai a Changmao Biochemical Engineering Co., Ltd.,
Changzhou.
Prešetrovanie potvrdilo pretrvávajúcu
existenciu dumpingu.
Navrhuje sa preto, aby Rada prijala pripojený
návrh nariadenia s cieľom zmeniť a doplniť platnosť
existujúcich opatrení, ktoré by sa malo uverejniť v Úradnom vestníku
Európskej únie najneskôr 28. júla 2012.
·      Právny základ
Nariadenie Rady (ES) č. 1225/2009 z
30. novembra 2009 o ochrane pred dumpingovými dovozmi z krajín, ktoré nie sú
členmi Európskeho spoločenstva.
·      Zásada subsidiarity
Návrh patrí do výlučnej právomoci
Európskej únie. Zásada subsidiarity sa preto neuplatňuje.
·      Zásada proporcionality
Návrh je v súlade so zásadou proporcionality z
týchto dôvodov:
Forma opatrenia je opísaná v základnom
nariadení a je mimo rozsahu pôsobnosti vnútroštátneho rozhodovania.
Uvedenie spôsobu, akým sa finančná a
administratívna záťaž Únie, vlád členských štátov, regionálnych a
miestnych orgánov, hospodárskych subjektov a občanov udržiava na čo
najnižšej úrovni primeranej cieľu návrhu, sa na tento prípad
nevzťahuje.
·      Výber nástrojov
Navrhované nástroje: nariadenie.
Iné prostriedky by neboli primerané z tohto
dôvodu:
Základné nariadenie nestanovuje alternatívne
možnosti.
4.           VPLYV NA ROZPOČET
Návrh nemá žiadny vplyv na rozpočet Únie.
2012/0148 (NLE)
Návrh
NARIADENIE RADY,
ktorým sa mení a dopĺňa nariadenie
(EÚ) č. 349/2012, ktorým sa ukladá konečné antidumpingové clo na
dovoz kyseliny vínnej s pôvodom v Čínskej ľudovej republike
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na nariadenie Rady (ES)
č. 1225/2009 z 30. novembra 2009 o ochrane pred dumpingovými dovozmi
z krajín, ktoré nie sú členmi Európskeho spoločenstva[5] (ďalej len „základné
nariadenie“), a najmä na jeho článok 9 a článok 11 ods. 3, ods. 5 a
ods. 6,
so zreteľom na návrh predložený Európskou
komisiou (ďalej len „Komisia“) po porade s poradným výborom,
keďže:
A.        POSTUP
1.           Platné
opatrenia
(1)       V roku 2006 uložila Rada
nariadením (ES) č. 130/2006[6]
konečné antidumpingové clo na dovoz kyseliny vínnej s pôvodom
v Čínskej ľudovej republike (ďalej len „ČĽR“
alebo príslušná krajina), (ďalej len „pôvodné antidumpingové opatrenia“).
Toto nariadenie bolo zmenené a doplnené nariadením Rady (ES) č.
150/2008.[7]
V roku 2012 Rada zmenila a doplnila opatrenia vykonávajúcim
nariadením (EÚ) č. 332/2012[8]
a predĺžila platné opatrenia na ďalších päť rokov vykonávajúcim
nariadením (EÚ) č. 349/2012[9].
2.           Začiatok
predbežného preskúmania
(2)       Žiadosť o preskúmanie
podali títo výrobcovia v Únii: Distillerie Bonollo SpA, Industria Chimica
Valenzana SpA, Distillerie Mazzari SpA, Caviro Distillerie Srl a Comercial
Quimica Sarasa s.l. (ďalej len „žiadatelia“).
(3)       Žiadosť o preskúmanie sa
obmedzila len na preskúmanie dumpingu v súvislosti s dvomi čínskymi
vyvážajúcimi výrobcami, konkrétne Changmao Biochemical Engineering Co., Ltd,
Changzhou, a Ninghai Organic Chemical Factory, Ninghai. V žiadosti, sa
uvádzalo, že sa zdá, že pretrvávajúce ukladanie opatrení na existujúcej úrovni,
ktorá bola založená na predtým stanovenej úrovni dumpingu, už viac nie je
dostačujúca na vyrovnanie dumpingu vzhľadom na to, že obidvom
spoločnostiam by malo byť zamietnuté trhovohospodárske zaobchádzanie
(ďalej len „THZ“).
(4)       Komisia zistila, že existujú
dostatočné prima facie dôkazy na začatie predbežného
preskúmania a po porade s poradným výborom 29. júla 2011 oznámila
prostredníctvom oznámenia uverejneného v Úradnom vestníku Európskej únie[10] (ďalej len „oznámenie o začatí preskúmania“)
začatie predbežného preskúmania, ktoré sa obmedzuje na dumping podľa
článku 11 ods. 3 základného nariadenia.
3.           Prešetrovanie

3.1.        Obdobie
prešetrovania
(5)       Prešetrovanie
dumpingu sa vzťahovalo na obdobie od 1. júla 2010 do 30. júna 2011
(ďalej len „obdobie revízneho prešetrovania“ alebo „ORP“).
3.2.        Strany,
ktorých sa toto prešetrovanie týka
(6)       Komisia
oficiálne informovala o začatí predbežného preskúmania dvoch
vyvážajúcich výrobcov a orgány v príslušnej krajine.
(7)       Zainteresované
strany dostali príležitosť písomne sa vyjadriť a požiadať o
vypočutie v lehote stanovenej v oznámení o začatí preskúmania.
3.3.        Vyplnené
dotazníky a overovania
(8)       Komisia
zaslala dotazníky dvom vyvážajúcim výrobcom uvedeným v žiadosti
o preskúmanie a výrobcom v analogickej krajine, v Argentíne.
(9)       Vyplnené
dotazníky doručili dvaja čínski vyvážajúci výrobcovia, rovnako ako aj
spolupracujúci výrobca v analogickej krajine.
(10)     V
snahe umožniť vyvážajúcim výrobcom v ČĽR, aby v prípade
záujmu mohli predložiť žiadosť o trhovohospodárske zaobchádzanie
(ďalej len „THZ“) alebo o individuálne zaobchádzanie (ďalej len
„IZ“), zaslala Komisia formuláre žiadosti na tento účel. Žiadosti
o THZ alebo o IZ, v prípade, ak prešetrovanie preukáže, že
nespĺňajú podmienky pre THZ, doručili obidvaja.
(11)     Komisia
vyhľadala a preverila všetky informácie, ktoré považovala za potrebné
na stanovenie dumpingu, a vykonala kontroly v priestoroch týchto
spoločností:
(a)
Vyvážajúci výrobcovia v ČĽR:
–
Ninghai Organic Chemical Factory, Ninghai
–
Changmao Biochemical Engineering Co., Ltd., Changzhou
(b)
Vyvážajúci výrobcovia z analogickej krajiny:
–
TARCOL S.A., Buenos Aires
B.        PRÍSLUŠNÝ VÝROBOK A
PODOBNÝ VÝROBOK
1.           Príslušný
výrobok
(12)     Príslušným
výrobkom tohto preskúmania je ten istý výrobok ako v pôvodnom prešetrovaní, a
to konkrétne kyselina vínna s výnimkou kyseliny D-(-)-vínnej s negatívnou
optickou rotáciou najmenej 12,0 stupňa, meranou vo vodnom roztoku
podľa metódy opísanej v Európskom liekopise (European Pharmacopoeia),
s pôvodom v ČĽR, ktorá je v súčasnosti zaradená pod
číselný znak KN ex 2918 12 00 (ďalej len „príslušný
výrobok“).
(13)     Príslušný
výrobok sa používa vo víne, v nápojoch a potravinárskych prísadách, ako
inhibítor v sadre a v mnohých iných výrobkoch. Možno ho získať
z vedľajších produktov pri výrobe vína, ako je to v prípade výroby
v Spoločenstve, alebo chemickou syntézou petrochemických zložiek, ako je
to v prípade výroby v ČĽR. Iba kyselina L+ vínna sa vyrába
z vedľajších produktov pri výrobe vína. Syntetická výroba
umožňuje výrobu rovnako kyseliny L+ vínnej ako aj kyseliny DL vínnej.
Obidva typy spadajú pod príslušný výrobok a majú podobné použitie.
2.           Podobný
výrobok
(14)     Rovnako
ako v predchádzajúcom prešetrovaní sa potvrdilo, že kyselina vínna vyrábaná
v ČĽR a vyvážaná do EÚ, kyselina vínna vyrábaná a predávaná na
domácom trhu analogickej krajiny (Argentína) a kyselina vínna vyrábaná a
predávaná v EÚ výrobcami z Únie majú rovnaké základné fyzikálne a chemické
vlastnosti a rovnaké základné spôsoby použitia. Preto sa považovali za podobné
výrobky v zmysle článku 1 ods. 4 základného nariadenia.
C.        DUMPING
1.           Trhovohospodárske
zaobchádzanie (ďalej len „THZ“)
(15)     Obidve
spoločnosti uvedené v žiadosti o preskúmanie žiadali
trhovohospodárske zaobchádzanie („THZ“). Podľa článku 2 ods. 7 písm.
b) základného nariadenia sa pri antidumpingovom prešetrovaní, ktoré sa
týka dovozu s pôvodom v ČĽR, stanovuje normálna hodnota podľa
odsekov 1 až 6 uvedeného článku v prípade tých výrobcov, o ktorých sa
zistilo, že spĺňajú kritériá ustanovené v článku 2 ods. 7 písm.
c) základného nariadenia.
(16)     Stručne
a na uľahčenie orientácie uvádzame zhrnutie kritérií udelenia THZ:
(1)
obchodné rozhodnutia a náklady sa stanovujú na
základe trhových podmienok a bez závažných zásahov štátu,
(2)
účtovné záznamy sú predmetom nezávislého
auditu v súlade s medzinárodnými účtovnými štandardmi a sú používané na
všetky účely,
(3)
neexistujú žiadne závažné deformácie prenesené z
bývalého netrhového hospodárskeho systému,
(4)
právna istota a stabilita sú stanovené právnymi
predpismi v oblasti konkurzného konania a vlastníckych vzťahov,
(5)
výmena mien sa uskutočňuje na základe
trhového kurzu.
(17)     Obidvaja výrobcovia v
ČĽR požiadali o THZ podľa článku 2 ods. 7 c) základného
nariadenia. Každá žiadosť o THZ bola preskúmaná a uskutočnilo sa
prešetrovanie na mieste v priestoroch spolupracujúcich spoločností.
(18)     Obidvom
spoločnostiam bolo THZ zamietnuté podľa kritéria č. 1
článku 2 ods. 7 c) na základe dôkazu o tom, že cena základnej
suroviny, benzénu, bola skreslená. Porovnanie domácich cien v Číne,
pri použití nákupných cien jedného spolupracujúceho výrobcu ako zdroja,
v porovnaní s cenami iných krajín s trhovým hospodárstvom
preukázali cenový rozdiel vo výške 19 % až 51 % počas obdobia
prešetrovania. ČĽR ukladá dovozné clo na benzén vo výške 40 % (hoci
toto v skutočnosti nebolo platné počas ORP) a taktiež
nevracia žiadnu časť zo 17 % DPH uloženej na jej vývoz.
Skreslenia sa rovnako našli aj pri cene medziproduktu,
maleínanhydridu, zakúpenom ďalším spolupracujúcim výrobcom, ktorý používa
svoj nákup ako zdroj.
(19)     THZ bolo rovnako zamietnuté
jednej spoločnosti podľa kritérií č. 2 a č. 3 na
základe dôkazu zníženia cien za poskytnutie práva na využívanie pozemkov
a tiež nadhodnotenia majetku spoločnosti na účely poskytnutia
pôžičky od banky vo vlastníctve štátu.
(20)     Obidve spoločnosti
zistenia Komisie spochybnili po tom, čo im boli oznámené. Žiadna
zo spoločností však nevedela vysvetliť nízku cenu benzénu na
čínskom trhu. Spoločnosť uvedená v uvedenom odôvodnení (19)
poskytla niektoré dokumenty na spochybnenie našich zistení týkajúcich sa cien
za poskytnutie práva na využívanie pozemkov a ohodnotenia ich majetku. Keďže
tieto dokumenty sa vyžadovali počas kontroly a neboli poskytnuté, rozhodlo
sa, že túto informáciu nie je možné overiť alebo sa na ňu
spoliehať.
(21)     THZ sa
preto zamietlo obom spoločnostiam.
(22)     Obidve
spoločnosti však spĺňajú požiadavky stanovené v článku
9 ods. 5 základného nariadenia, a preto majú právo na individuálne
antidumpingové clo pri použití svojich vlastných vývozných cien.
2.           Analogická
krajina
(23)     Podľa článku
2 ods. 7 písm. a) základného nariadenia normálna hodnota bola stanovená
na základe ceny alebo vytvorenej hodnoty vo vhodnej tretej krajine
s trhovým hospodárstvom (ďalej len „analogická krajina“), alebo ceny,
za ktorú sa predáva výrobok z analogickej krajiny do iných krajín vrátane
Únie, alebo ak toto nie je možné, na inom odôvodnenom základe vrátane ceny
skutočne zaplatenej alebo splatnej v Únii za podobný výrobok, ktorá
sa v prípade potreby riadne upraví tak, aby zahŕňala primerané ziskové
rozpätie.
(24)     V oznámení o začatí
preskúmania bola rovnako ako v pôvodnom prešetrovaní navrhnutá Argentína ako
vhodná analogická krajina na účely stanovenia normálnej hodnoty podľa
článku 2 ods. 7 písm. a) základného nariadenia. Po uverejnení oznámenia
o začatí preskúmania, jedna spoločnosť v Indii
a jedna spoločnosť v Austrálii boli označené
za možných alternatívnych výrobcov v tretej krajine s trhovým
hospodárstvom. Ani jedna z týchto dvoch spoločností však nezaslala
vyplnený dotazník.
(25)     Jeden výrobca kyseliny vínnej
v Argentíne spolupracoval pri prešetrovaní zaslaním vyplneného dotazníku.
Prešetrovanie ukázalo, že Argentína mala konkurenčný trh s kyselinou
vínnou v podobe dvoch konkurenčných miestnych výrobcov a dovozcov
z tretích krajín. Objem výroby v Argentíne predstavuje viac než 20 %
objemu čínskeho vývozu tohto výrobku do EÚ. Argentínsky trh sa preto zdal
byť dostatočne reprezentatívnym na určenie normálnej hodnoty pre
ČĽR.
(26)     V súlade s článkom 2 ods.
7 písm. a) základného nariadenia sa preto rovnako ako v predchádzajúcom
prešetrovaní dospelo k záveru, že Argentína predstavuje vhodnú analogickú
krajinu.
3.           Normálna
hodnota
(27)     Normálna hodnota bola
stanovená na základe informácií poskytnutých spolupracujúcim výrobcom z
analogickej krajiny. Hoci výrobca z analogickej krajiny predáva na domácom
trhu príslušný výrobok, na základe rozdielu vo výrobnej metóde medzi
Argentínou a ČĽR, ktorá má značný vplyv na ceny
a náklady, sa rozhodlo vytvoriť radšej normálnu hodnotu než
použiť tieto domáce predajné ceny. Náklady na surovinu v Argentíne boli
nahradené priemernou trhovou cenou benzénu a úpravou predajných,
všeobecných a administratívnych výdavkov (PVA) v Argentíne, aby sa lepšie
odzrkadlil domáci trh v Číne.
(28)     Normálna hodnota kyseliny L+ vínnej,
(ktorú vyrába argentínsky výrobca) bola preto vytvorená na základe nákladov na
výrobu kyseliny L+ vínnej v Argentíne, s prihliadnutím na rozdiel vo
výrobnej metóde medzi Argentínou a ČĽR.
(29)     Keďže argentínsky výrobca
nevyrábal kyselinu DL vínnu, normálna hodnota bola rovnako vytvorená na základe
rozdielu v cene medzi obidvomi typmi výrobku.
4.           Vývozná
cena
(30)     Vývozné
ceny boli stanovené na základe skutočnej ceny zaplatenej alebo splatnej
prvým nezávislým zákazníkom v Únii pre obidvoch čínskych vyvážajúcich
výrobcov.
5.           Porovnanie
(31)     Na
účely zabezpečenia objektívneho porovnania normálnej hodnoty a
vývoznej ceny sa v súlade s článkom 2 ods. 10 základného nariadenia
vykonali náležité úpravy s cieľom zohľadniť určité rozdiely
týkajúce sa prepravy, poistenia a nepriameho zdanenia, v prípadoch,
kde sa preukázalo, že ovplyvnili ceny a ich porovnateľnosť.
6.           Dumpingové
rozpätia
(32)     V obidvoch
spoločnostiach sa vážená priemerná normálna hodnota pre každý výrobok
porovnala s váženou priemernou vývoznou cenou pre rovnaký typ výrobku, ako
je stanovené v článku 2 ods. 11 základného nariadenia.
(33)     Vážené
priemerné dumpingové rozpätia vyjadrené ako percentuálny podiel ceny CIF
na hranici Únie, clo nezaplatené, sú na základe toho takéto:
 Spoločnosť || Dumpingové rozpätie
 Changmao Biochemical Engineering Co., Ltd., Changzhou || 13,1 %
 Ninghai Organic Chemical Factory, Ninghai || 8,3 %
7.           Trvalý
charakter zmenených okolností
(34)     V žiadosti o preskúmanie
sa uviedlo, že dvom čínskym vyvážajúcim výrobcom by už nemalo byť
udelené THZ a že táto zmena mala trvalý charakter. Na základe dôvodov
pre zamietnutie THZ sa môžu závery tohto preskúmania považovať za
závery s trvalým charakterom. Dôkazy ukazujú, že skreslenie ceny benzénu
v Číne existovalo pred ORP a nie je žiadny dôkaz o tom, že
čínska vláda odstránila alebo odstráni takéto skreslenia.
(35)     Z dôvodov, ktoré sú špecifické
pre spoločnosť, stanovených v odôvodnení (19) tieto majú tiež
trvalý charakter, keďže ovplyvňujú náklady a rozhodnutia
spoločnosti počas významného časového obdobia. Neboli to
udalosti, ktoré by boli ovplyvnili pôvodné prešetrovanie, v ktorom bolo
udelené spoločnosti THZ.
D.        ZMENA A DOPLNENIE PLATNÝCH ANTIDUMPINGOVÝCH OPATRENÍ
(36)     Na základe uvedeného by
súčasné antidumpingové preskúmanie malo zmeniť a doplniť
úroveň existujúcich platných opatrení v súvislosti s dovozom
kyseliny vínnej z Čínskej ľudovej republiky.
(37)     Všetky strany boli informované
o základných skutočnostiach a úvahách, na základe ktorých sa plánovala
odporučiť zmena a doplnenie existujúcich opatrení. Tiež im bola
poskytnutá lehota, počas ktorej sa po tomto zverejnení mohli
vyjadriť.
(38)     Jedna čínska
spoločnosť odpovedala na toto zverejnenie opäť spochybnením
zistení v súvislosti so zamietnutím trhovohospodárskeho zaobchádzania na
základe cenového skreslenia hlavnej suroviny. Neposkytli však žiadny nový dôkaz
na podporu svojich tvrdení, a preto boli ich argumenty zamietnuté. Požiadali
tiež o ďalšie informácie o úpravách uvedených v odôvodnení (27), ich
žiadosť však musela byť zamietnutá, keďže by tak nebolo možné
urobiť bez toho, aby sa zverejnili výrobné metódy a náklady jediného
výrobcu v Argentíne.
(39)     Výrobné odvetvie Únie
odpovedalo na zverejnenie namietaním voči použitiu vytvorenej normálnej
hodnoty namiesto domácich predajných cien v analogickej krajine a tiež
voči úpravám uvedeným v texte v súvislosti s vytvorenou
normálnou hodnotou, s cieľom zohľadniť rozdiel
v surovinách a výrobný proces medzi Argentínou a Čínou.
(40)     Podľa základného
nariadenia článku 11 ods. 9 pokiaľ ide o použitie vytvorenej
normálnej hodnoty namiesto cien z Argentíny, nemôže sa to považovať za
zmenu metodiky. V pôvodnom prešetrovaní bolo obom čínskym
spoločnostiam poskytnuté THZ, a preto bola normálna hodnota prevzatá z
ich vlastných domácich cien. Vzhľadom na to, že THZ bolo zamietnuté
obidvom spoločnostiam, rovnaká metodika sa už viac nedá použiť.
(41)     Výrobné odvetvie Únie
ďalej tvrdilo, že Komisia mala na výpočet individuálnych rozpätí pre
dvoch vývozcov, ktorých sa týka toto preskúmanie, použiť metodiku
stanovenú v pôvodnom prešetrovaní na výpočet zostatkového cla pre
Čínu. Tento argument bol zamietnutý, keďže zostatkové clo bolo
vypočítané pre spoločnosti, ktoré nespolupracovali pri pôvodnom
prešetrovaní. Preto ho nie je možné porovnať s výpočtom
individuálneho cla pre spolupracujúceho vývozcu, ktorému bolo zamietnuté
trhovohospodárske zaobchádzanie.
(42)     Pokiaľ ide o úpravy
normálnej hodnoty uvedené v texte, tieto boli nevyhnutné
na zabezpečenie spravodlivého porovnania vývoznej ceny synteticky
vyrábanej kyseliny vínnej a normálnej hodnoty na základe prirodzeného
výrobného procesu. Pokus o rovnaký výpočet pri použití domácich predajných
cien v Argentíne a následná úprava normálnej hodnoty a/alebo vývoznej ceny
podľa článku 2 ods. 10 základného nariadenia by nezabezpečil
spravodlivé porovnanie. Preto boli tieto argumenty
zamietnuté.
E.         ZÁVÄZKY
(43)     Jeden vyvážajúci výrobca
v ČĽR ponúkol cenový záväzok v súlade s článkom 8
ods. 1 základného nariadenia. Príslušný výrobok nie je vhodný na stabilný cenový
záväzok kvôli nestálosti vývoznej ceny. S cieľom preklenúť tento
problém, vyvážajúci výrobca ponúkol doložku o indexácii, ale bez toho, aby
uviedol, ako by sa táto indexácia počítala. Vyvážajúci výrobca rovnako
ponúkol indexáciu založenú na skreslenej domácej cene benzénu v Číne,
ktorú nebolo možné prijať.
(44)     Navyše tento vyvážajúci
výrobca vyrába rozličné druhy ďalších chemických výrobkov a môže
predávať tieto výrobky bežným zákazníkom v Európskej únii prostredníctvom
prepojených obchodných spoločností. To by spôsobilo vážne riziko krížovej
kompenzácie a extrémne by sťažilo účinné monitorovanie.
(45)     Okrem toho existujú
rozličné typy príslušného výrobku, ktoré sa nedajú jednoducho
rozlíšiť a majú značný rozdiel v cene. Rozličné MDC
navrhnuté vyvážajúcim výrobcom by preto znemožnili
uskutočniteľnosť monitorovania. Na základe uvedených
skutočností sa dospelo k záveru, že ponuky záväzkov nemožno
prijať,
PRIJALA TOTO NARIADENIE:
Článok 1
Tabuľka v odseku 2 v článku 1
vykonávacieho nariadenia Rady (EÚ) č. 349/2012 sa musí zmeniť
a doplniť takto:
 Spoločnosť || Antidumpingové clo || Doplnkový kód TARIC
 Changmao Biochemical Engineering Co., Ltd., Changzhou || 13,1 % || A688
 Ninghai Organic Chemical Factory, Ninghai || 8,3 % || A689
 Všetky ostatné spoločnosti (okrem Hangzhou Bioking Biochemical Engineering Co. Ltd, Hangzhou – doplnkový kód TARIC A687) || 34,9 % || A999
Článok 2
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V Bruseli
                                                                       Za
Radu
                                                                       predseda
[1]               Ú. v. EÚ L 343, 22.12.2009, s. 51.
[2]               Ú. v. EÚ L 23, 27.1.2006, s. 1.
[3]               Ú. v. EÚ L 108, 20.4.2012, s. 1.
[4]               Ú. v. EÚ L 110, 24.4.2012, s. 3.
[5]               Ú. v. EÚ L 343, 22.12.2009, s. 51.
[6]               Ú. v. EÚ L 23, 27.1.2006, s. 1.
[7]               Ú. v. EÚ L 48, 22.2.2008, s. 1.
[8]               Ú. v. EÚ L 108, 20.4.2012, s. 1.
[9]               Ú. v. EÚ L 110, 24.4.2012, s. 3.
[10]             Ú. v. EÚ C 223, 29.7.2011, s. 16.


|

52010PC0336

 Návrh nariadenie Európskeho parlamentu a Rady (EÚ) č. xxxx/2010 z [...], ktorým sa mení a dopĺňa nariadenie rady (ES) č. 1234/2007 (nariadenie o jednotnej spoločnej organizácii trhov), pokiaľ ide o pomoc udelenú v rámci nemeckého monopolu na alkohol  /* KOM/2010/0336 v konečnom znení - COD 2010/0183 */

	[pic] | EURÓPSKA KOMISIA |Brusel, 24.6.2010KOM(2010)336 v konečnom znení2010/0183 (COD)NávrhNARIADENIE EURÓPSKEHO PARLAMENTU A RADY (EÚ) č. xxxx/2010z [...],ktorým sa mení a dopĺňa nariadenie Rady (ES) č. 1234/2007 (nariadenie o jednotnej spoločnej organizácii trhov), pokiaľ ide o pomoc udelenú v rámci nemeckého monopolu na alkoholODÔVODNENIEV súčasnosti môžu nemecké orgány ako výnimku z pravidiel o štátnej pomoci udeliť štátnu pomoc v rámci nemeckého monopolu na alkohol na výrobky, ktoré sú po ďalšom spracovaní predávané týmto monopolom ako etylalkohol poľnohospodárskeho pôvodu. Celková povolená štátna pomoc je obmedzená na 110 miliónov EUR na rok.Podľa článku 182 ods. 4 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) platnosť výnimky končí k 31. decembru 2010. Tento návrh nariadenia predlžuje uplatňovanie výnimky a navrhuje, aby sa predaj a výroba uskutočnené monopolom postupne znižovali tak, aby monopol zanikol k 1. januáru 2018. Rozlišujú sa dve kategórie liehovarov a ku každej sa pristupuje osobitne:- Poľnohospodárske liehovary s colnou uzáverou (landwirtschaftliche Verschlussbrennereien – v súčasnosti existuje okolo 670 liehovarov tohto druhu), ktoré spracúvajú hlavne obilniny a zemiaky, môžu zostať súčasťou monopolu do konca roka 2013. Ich výroba sa však postupne zníži z 540 000 hl v roku 2011 na 360 000 hl v roku 2012 a 180 000 hl v roku 2013. Pri opustení monopolu môžu poľnohospodárske liehovary s colnou uzáverou získať kompenzačnú pomoc vo výške 257,50 EUR na hl nominálnych liehovarníckych práv. Táto kompenzačná pomoc bude udelená najneskôr 31. decembra 2013, ale môže byť vyplatená v niekoľkých splátkach do 31. decembra 2017.- Malé liehovary s paušálnou platbou (Abfindungsbrennereien) , používatelia liehovarov ( Stoffbesitzer) a ovocné družstevné liehovary (Obstgemeinschaftsbrennereien) , ktoré sú zamerané na miestnu výrobu a vyrábajú veľmi malé množstvá alkoholu z ovocia (do 300 litrov za rok), môžu ročne vyrábať do 60 000 hl do konca roka 2017.Celková suma pomoci zaplatená od 1. januára 2011 do 31. decembra 2013 neprekročí 269,9 milióna EUR a celková suma pomoci zaplatená od 1. januára 2014 do 31. decembra 2017 neprekročí 268 miliónov EUR.Nemecko bude naďalej predkladať Komisii ročnú správu o fungovaní uvedeného systému. Navyše od roku 2013 do roku 2016 Nemecko každoročne priloží aj plán vyraďovania malých liehovarov s paušálnou platbou, používateľov liehovarov a ovocných družstevných liehovarov.Návrh nemá žiadne finančné dôsledky pre rozpočet Spoločenstva.2010/0183 (COD)NávrhNARIADENIE EURÓPSKEHO PARLAMENTU A RADY (EÚ) č. xxxx/2010zktorým sa mení a dopĺňa nariadenie Rady (ES) č. 1234/2007 (nariadenie o jednotnej spoločnej organizácii trhov), pokiaľ ide o pomoc udelenú v rámci nemeckého monopolu na alkoholEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä jej článok 42 a článok 43 ods. 2,so zreteľom na návrh Európskej komisie,so zreteľom na stanovisko Európskeho hospodárskeho a sociálneho výboru[1],po postúpení návrhu do národných parlamentov,v súlade s riadnym legislatívnym postupom,keďže:1.  Platnosť osobitných pravidiel týkajúcich sa pomoci, ktorú Nemecko môže udeliť v rámci nemeckého monopolu na alkohol (ďalej len „monopol“), ako je to ustanovené v článku 182 ods. 4 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov)[2], sa ukončí 31. decembra 2010.2.  Podľa správy predloženej Komisiou v súlade s článkom 184 ods. 3 nariadenia (ES) č. 1234/2007 sa dôležitosť monopolu v posledných rokoch znížila. Medzi rokmi 2001 a 2008 opustilo monopol asi 70 poľnohospodárskych liehovarov s colnou uzáverou ( landwirtschaftliche Verschlussbrennereien ). Objemy predané monopolom od roku 2003 klesajú a rozpočet sa znížil zo 110 miliónov v roku 2003 na 80 miliónov EUR v roku 2008. Niektoré liehovary už vyvinuli snahu pripraviť sa na svoj vstup na voľný trh tak, že vytvorili družstvá, investovali do vybavenia menej náročného na spotrebu energie s cieľom znížiť výrobné náklady a čoraz častejšie predávajú svoj alkohol priamo. Avšak na to, aby sa proces prispôsobovania uľahčil a aby sa liehovarom umožnilo prežiť na voľnom trhu, bude potrebný dlhší čas. Predĺženie o niekoľko rokov sa považuje za potrebné, aby sa dokončil proces rušenia monopolu, ako aj pomoci a aby sa umožnilo jeho definitívne odstránenie.3.  V niektorých častiach Nemecka sú liehovary tradične prepojené s malými a strednými poľnohospodárskymi podnikmi a hrajú dôležitú úlohu v ich zachovaní tým, že poskytujú poľnohospodárom dodatočný príjem a zabezpečujú zamestnanosť vo vidieckych oblastiach. Poľnohospodárske liehovary s colnou uzáverou, ktoré spracúvajú predovšetkým obilniny a zemiaky, by preto mali naďalej dostávať od monopolu pomoc, a to do 31. decembra 2013. Do tohto dátumu by všetky poľnohospodárske liehovary s colnou uzáverou mali vstúpiť na voľný trh. Uvedená lehota sa zhoduje s novým programovým obdobím pre rozvoj vidieka na roky 2014 až 2020, čo pre Nemecko predstavuje možnosť, aby časť z fondov určených pre monopol presunulo do svojho programu rozvoja vidieka.4.  Malé liehovary s paušálnou platbou ( Abfindungsbrennereien ), používatelia liehovarov ( Stoffbesitzer ) a ovocné družstevné liehovary ( Obstgemeinschaftsbrennereien ) prispievajú najmä k zachovaniu tradičnej krajiny a biodiverzity tým, že pomáhajú zachovať sady, ktoré zásobujú liehovary surovinami. Vzhľadom na túto skutočnosť a rovnako na skutočnosť, že výroba týchto liehovarov je miestna a veľmi obmedzená, mali by môcť naďalej využívať pomoc, ktorá sa udeľuje v rámci monopolu na konečné obdobie do 31. decembra 2017. Do tohto dátumu bude monopol zrušený. Aby sa zaručil konečný charakter tejto pomoci, Nemecko by malo každoročne od roku 2013 predkladať ročný plán vyraďovania.5.  Výroba etylalkoholu v rámci monopolu je obmedzená a v súčasnosti zodpovedá menej ako 10 % celkovej produkcie etylalkoholu poľnohospodárskeho pôvodu v Nemecku. Berúc do úvahy, že všetky poľnohospodárske liehovary s colnou uzáverou vstúpia najneskôr do 31. decembra 2013 na voľný trh, toto percento sa po uvedenom dátume značne zníži.6.  S cieľom zaistiť kontinuitu pri udeľovaní pomoci by sa toto nariadenie malo začať uplatňovať od 1. januára 2011.7.  Nariadenie (ES) č.1234/2007 by sa preto malo zodpovedajúcim spôsobom zmeniť a doplniť,PRIJALI TOTO NARIADENIE:Článok 1V článku 182 nariadenia (ES) č. 1234/2007 sa odsek 4 nahrádza takto:„4. Odchylne od článku 180 tohto nariadenia sa bude na pomoc, ktorú udeľuje Nemecko v existujúcom národnom rámci nemeckého monopolu na alkohol (ďalej len „monopol“) na výrobky, ktoré sú po ďalšom spracovaní predávané monopolom ako etylalkohol poľnohospodárskeho pôvodu a ktoré sú uvedené v prílohe I k Zmluve o fungovaní Európskej únie, uplatňovať do 31. decembra 2017 len článok 108 ods. 1 a prvá veta ods. 3 článku 108 Zmluvy o fungovaní Európskej únie, za predpokladu, že sa splnia tieto podmienky:a) celková výroba etylalkoholu v rámci monopolu, ktorá využíva pomoc, sa postupne zníži z maximálneho množstva 600 000 hl v roku 2011 na 420 000 hl v roku 2012 a na 240 000 hl v roku 2013. Od 1. januára 2014 do 31. decembra 2017, kedy monopol prestane existovať, môže predstavovať maximálne 60 000 hl za rok;b) výroba poľnohospodárskych liehovarov s colnou uzáverou, ktoré využívajú pomoc, sa postupne zníži z 540 000 hl v roku 2011 na 360 000 hl v roku 2012 a 180 000 hl v roku 2013. Do 31. decembra 2013 všetky poľnohospodárske liehovary s colnou uzáverou opustia monopol. Pri vystúpení z monopolu môžu poľnohospodárske liehovary s colnou uzáverou získať kompenzačnú pomoc v hodnote 257,50 EUR za hl nominálnych liehovarníckych práv. Táto kompenzačná pomoc sa môže udeľovať najneskôr do 31. decembra 2013. Môže sa však vyplatiť v niekoľkých splátkach najneskôr však do 31. decembra 2017;c) malé liehovary s paušálnou platbou, používatelia liehovarov a ovocné družstevné liehovary môžu využívať pomoc udeľovanú monopolom do 31. decembra 2017 pod podmienkou, že ich výroba neprekročí 60 000 hl za rok;d) celková suma pomoci vyplatenej od 1. januára 2011 do 31. decembra 2013 neprekročí 269,9 milióna EUR a celková suma pomoci vyplatenej od 1. januára 2014 do 31. decembra 2017 neprekročí 268 miliónov EUR ae) Nemecko predloží každý rok do 30. júna Komisii správu o fungovaní monopolu a pomoci, ktorá sa v rámci neho udelila v predchádzajúcom roku. Navyše ročné správy na obdobie rokov 2013 až 2016 budú zahŕňať ročný plán vyraďovania na nasledujúci rok, ktorý sa bude vzťahovať na malé liehovary s paušálnou platbou, používateľov liehovarov a ovocné družstevné liehovary.“Článok 2Nadobudnutie účinnostiToto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Uplatňuje sa od 1. januára 2011.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda [1] Ú. v. EÚ C …, s. …[2] Ú. v. EÚ L 299, 16.11.2007, s. 1.